
BUDAPEST 


A Boston melletti Worcester (Massachussetts) amerikai 
város egyeteme, a Clark University, 1909-ben ülte meg alapí- 
tásának huszadik évfordulóját s ebből az alkalomból az 
egyetem meghívására több hírneves tudós, köztük Rutherford 
kémikus, Fr. Lowell csillagász, Freud bécsi egyetemi OrVOS- 
tanár, előadás-sorozatokat tartottak az ott összesereglett 
amerikai tudósok előtt. /ung és én, kik elkísértük Freudot 
tengertúli útjára, tanúi voltunk annak a nagy méltánylásnak, 
mellyel ott a pszichoanalizis tanításait fogadták. Azok közül, 
akik a lélekelemezés iránt különös érdeklődést tanusítottak, 
felemlíthetem Szanley Hall-t, a Clark-University rektorát és 
jeles amerikai pszichológust, Putnam professzort, a neurologia 
tanárát a bostoni Harvard-egyetemen, A. Meyer-t, a new- 
yorki Columbia-Universiíty pszichiaterét, William James-t, a 
nemrég elhúnyt filozófust. Tanúsíthatom, hogy az összes 
elhangzott előadások közül a Freud és Jung előadás-sorozata 
örvendett a legnagyobb látogatottságnak. Az egyetem mind- 
kettőjüket ,LI. D." (,Doctor of Laws") címmel, vagyis a 
legmagasabb egyetemi rangfokozattal tüntette ki. Távozásunk 
előtt a jelenvolt pszichológusok és elmeorvosok kérésére 
Stanley Hall külön ankétet hívott össze a pszichoanalízis 
problémáinak tárgyalására, amelyen a hozzánk intézett kérdé- 
sekből és válaszaink helyes értelmezéséből már eleve azt 
a reményt meríthettük, hogy Amerikában e tanítások termé- 
keny talajra hullottak. Az események e jóslatunkat valóra 


váltották. Nem sokkal azután, hogy az , Internationale 

Psychoanalytische Vereinigung" Európában megalakult, létre- 
jött a nemzetközi egyesülés amerikai osztálya, melynek elnöke, 
Putnam professzor, a tagok közül pedig különösen dr. A. A. 
Brill (New-York) és Prof. E. Jones (Toronto), már eddig is 
jelentékeny irodalmi munkásságot fejtettek ki a lélekelem- 
zés terén. I 

Különös hálánkra tarthat számot a Clark University már 
csak azért is, mert alkalmat adott Freudnak a lélekelemzés 
tanításainak rövid és velős összefoglására, melyet azóta a 
legtöbb európai nyelvre lefordítottak. Örömömre szolgál, hogy 
ezen előadásokat s velük az első magyar Freud-könyvet 
olvasóközönségünk számára is hozzáférhetővé tehetem. 


Dr. Ferenczi Sándor. 


Hölgyeim és uraim! Az újdonság és szokatlanság zavaró 


érzéseivel kell küzdenem, mikor most az Új Világrész tudni 


vágyó közönsége előtt mint előadó jelenek meg. Úgy hiszem, 
ezt a megtiszteltetést csak annak a kapcsolatnak köszönhetem, 
mely nevemet a pszichoanalizishez fűzi, s ezért a pszichoanali- 
zisról szándékozom Önökhöz beszélni, Megkísérlem, hogy 
igen rövid és tömör áttekintésben mutassam be Önöknek 
ezen új vizsgáló és gyógyító módszer keletkezésének és 
fejlődésének történetét. 

Ha érdem volt a pszichoanalizis létrehozása, úgy ez az 
érdem nem az enyém. Megalkotásának legelső munkájában 
nem vettem részt. Még tanúló voltam és utolsó vizsgáimat 
tettem le, mikor egy másik bécsi orvos, dr. Breuer József" 
ezt az eljárást először vette alkalmazásba egy hisztériában 
megbetegedett leánynál (1880—1881). Mindenekelőtt ezzel a 
kóresettel és gyógykezelésének történetével fogunk tehát: 
most foglalkozni. Részletes leírását megtalálhatják a , Studien 
über Hysterie" című Plgáde ai melyet később dr. Breuer ss 
én adtunk ki.? 


1 DE Breuer József szül. 1842-ben ; a cs. Hid. akadémia levelező 
tagja ; ösmeretesek "dolgozatai a lélekzésről és az EGYGÉGHZÁSEY élet- 
tanáról. 

2 Studien über Hysterie 1895. Fr. Deüticke, Wien. 2. kiadás 1909. 
Amivel én járultam hozzá e könyvhöz, abból dr. A. A. Brill (New-York) 
több részletet lefordított angolrá. (Selected papers on hysteria and other 
neuroses by S. Freud.) . - 

Előbb még csak egy megjegyzést kell tennem. Örömmel 


vettem tudomást arról, hogy hallgatóim többsége nem tartozik 
az orvosi rendhez. Nos, ne tartsanak attól, hogy különös 
orvosi előműveltségre van szüksége annak, ki közléseimet 
meg akarja érteni. Egy darabig, igaz, együtt fogunk haladni 
az orvosokkal, de csakhamar különválunk tőlük és követni 
fogjuk dr. Breuer-t egy egészen sajátszerű úton. 

Dr. Breuer betege, egy 21 éves, nagy szellemi tehet- 
séggel megáldott leány, két évnél tovább tartó betegségének 
folyamán egész sorát mutatta a testi és lelki zavaroknak, 
melyek nagyon rászolgáltak arra, hogy komolyan vegyék őket. 
Mereven bénult és érzéketlen volt mind a két jobboldali 
végtagja, időnként ugyanígy volt megtámadva testének bal 
fele; felléptek továbbá nála: zavarok a szemmozgásokban és 
a látóképesség különféle hiányosságai, nehézségek a fejtartás 
körül, heves ideges köhögés, undorodás a táplálékfelvételtől 
és egy ízben hetekig tartó képtelenség az ivásra, dacára a 
kínzó szomjúságnak ; a beszélőképesség lefokozódása, mely 
odáig fejlődőtt, hogy képtelen volt anyanyelvén beszélni 
vagy azt megérteni ; végül önkívületi, zavarodottsági, deliráló, 
egész egyéniségét megváltoztató állapotok, fclyékkei később 
kel! majd foglalkoznunk. 

Ha Önök ilyen kórállapotról hallának, még ha nem is 
orvosok, hajlandók lesznek arra a feltevésre, hogy itt súlyos 
betegségről, hihetőleg agybajról van szó, mely kevés kilátást 
nyújt a gyógyulásra és valószínűleg csakhamar megöli a 
beteget. De az orvosi tudomány azt tanítja — és e tanítást 
jegyezzék meg maguknak — hogy még az ily súlyos jelen- 
ségekkel járó kóresetek egy részével szemben is jogosultabb 
egy más, sokkalta enyhébb megítélés. Ha az ily betegségi 
jelenségcsoport ifjú nőnél fejlődik ki, kinek az élet. fentartá- 
sához nélkülözhetetlen szervei (szíve, veséje) a tárgyi "vizsgá- 
latnál épeknek bizonyúlnak, de aki súlyos kedélyi rázkódtá- 
tásokon ment keresztül; ha továbbá az egyes szimptómák 

bizonyos finomabb tészletekben nem felelnek meg á súlyosabb 
esetben jogosult várakozásoknak: akkor az orvosok .az ily 
esetet nem veszik. túlságos komolyan. Azt állítják, :hogy 
ilyenkor az agynak nem szervezeti bántalmáról van szó, 
hanem arról a talányos, a görög medicina idejében hisztériának 
elnevezett állapotról, amely a súlyos betegségi állapotoknak 
egész sorát tudja utánozni. Ilyen esetekben nem is féltik a 
beteg életét, sőt valószínűnek mondják, hogy egészsége talán 
tökéletesen helyre is áll. Nem mindig nagyon könnyű az ily 
hisztériának megkülönböztetése súlyos szervezeti bántalmaktól. 
De nekünk itt nem kell tudnunk, hogyan történik az efajta 
differenciáló diagnozis; nekünk elég annyit tudnunk, hogy 
épen Breuer betegének esete olyan volt, hogy itt egy szak- 
értő orvos sem kételkedhetett a hisztéria. diagnozisában. 
Pótlólag azt is felemlíthetjük itt a betegség történetéből, hogy 
a bántalom aközben lépett fel, hogy a leány gyöngéden 
szeretett atyját súlyos és halálosan végződő betegsége alatt 
ápolta s hogy — maga is megbetegedvén — az ápolással 
fel kellett hagynia. ágktt 

Idáig hasznunkra vált egy úton haladni az orvosokkal, 
de most csakhamar el fogunk tőlük válni.  Tévednének 
ugyanis, ha azt hínnék, hogy az által, hogy a súlyos, 
organikus agybántalom felvételének helyébe a hisztéria diag- 
nozisa lép, lényegesen több kilátása volna a betegnek arra, 
hogy az orvos segítsen is rajta. Az agy súlyos megbetegedé- 
sével szemben az orvosi mesterség a legtöbb esetben tehe- 
tetlen, de a hisztériás bántalommal sem tud mit kezdeni. 
A természet kegyes jóságára kell bíznia, hogyan és mikor 
van kedve a reményteljes kilátásokat valóra . váltani." : 

A hisztéria felösmerése tehát a beteg helyzetét kevéssé vál- 


1 Tudom, hogy ez az állítás ma már nem állja meg a helyét, de 
ebben az előadásban magamat és hallgatóimat az 1890 előtti időbe 
vezetem vissza. Hogy a viszonyok azóta megváltoztak, abban épen . 
azoknak a törekvéseknek van nagy részük, amelyeknek történetét vázolom. 

toztatja meg ; annál lényegesebben megváltozik utána az orvos 
viselkedése. Megfigyelhetjük, hogy az orvos a hisztériással 
egész máskép bánik, mint organikusan beteg emberrel. 
Amannak a baja iránt nem akar olyan részvétet tanusítani, 
mint emezé iránt, mert a hisztériásnak a baja sokkal kevésbbé 
komoly és mégis mintha azzal az ígénnyel lépne fel, hogy 
komoly baj számba vegyék. De ehhez még egyéb is járul. 
Az orvosnak, aki tanulmányai közben oly sok mindennel 
megösmerkedett, ami az avatatlan előtt titokzatos marad, 
módjában volt egyes betegségek okairól és az azokra jelleg- 
zetes elváltozásokról, például az agyvérzésről és agydaganat- 
ról, fogalmat alkotni; amennyiben aztán ez a tudása alapos 
és helyes, módot ad neki arra, hogy a kóreset egyes jelen- 
ségeit megértse. A hisztériás tünetek részleteivel szemben 
azonban egész tudása, boncolástani, élettani, kórtani elő- 
képzettsége  csődött mond. Nem érti meg a hisztériát, 
laikusként áll vele szemben maga is. Nos és ez nem eshetik 
jól olyasvalakinek, aki egyébként olyan sokra tartja a tudo- 
mányát. Így aztán a hisztériások nem számíthatnak az orvos 
rokonszenvére, ki őket oly szemmel nézi, mint akik az ő 
tudományának törvényeit nem  respektálják, vagy mint 
ahogy az igazhívő néz az eretnekekre; minden rosszat fel- 
tételez róluk ; túlzással, szándékos megtévesztéssel, színleléssel 
vádolja és azzal bünteti őket, SEEN megvonja tőlük érdek- 
lődését. i 


Ez a vád nem érhette azonban 2 Brénősi .a betege 
részéről; . ő rokonszenvvel és érdeklődéssel foglalkozott a 
páciensével, ha eleinte nem is tudott segíteni rajta. Való- 
színű, hogy ezen érdeklődésének létrejöttéhez hozzájárultak 
a beteg azon kitűnő szellemi és jellembeli tulajdonságai is, 
amelyekről a kórtörténet tesz bizonyságot. E szeretetteljes 
megfigyelés révén csakhamar. rá is akadt Breuer az útra, 
amelyen az első segélynyújtás lehetségessé vált. 


Feltűnt, hogy a beteg önkívületi állapotában, tandkoltóik 


.F.., 


ságtól kísért lelki alterációjában, gyakran egyes szavakat 
mormogott, melyek azt a benyomást keltették, mintha azok 
valamely gondolkodását . foglalkoztató, összefüggő lelki tar- 
talom töredékei volnának. Erre az orvos, aki e szavakról 
jelentést tétetett magának, a hipnózis egy nemébe ejtette 
betegét és el-elismételgette előtte e szavakat, azzal a célzattal, 
hogy az majd tovább fűzi a hozzájukhoz kapcsolódó gondolatokat. 
Ez tényleg be is következett s a beteg ilyenformán reprodu- 
kálta orvosa előtt azokat a pszichikus történéseket, amelyek 
az önkívület alatt mentek végbe benne s melyeknek azok az 
elejtett szavak csak áruló jelei voltak. Mély szomorúság, 
gyakran költői szépségis jellemezte ezeket a fantáziákat, vagy 
ahogy mi mondanók: nappali álmadozásokat, melyeknek 
kiinduláspontja rendszerint egy atyja betegágyánál őrködő leány. 
szituációja volt. Ha azután az ilyen fantáziák egy sorát 
elbeszélte, mintha megkönnyebbült és a normális lelki élethez 
visszatért volna a beteg. Ez az enyhülés több órán át tartott, 
de másnap újabb önkívület váltotta fel, melyet azután 
ugyanily módon szüntetett meg az újonnan képződött fan- 
tazmák elbeszélése. Nem lehetett kitérni az elől a benyomás 
elől, hogy az a pszichikus elváltozás, mely az önkívületi 
állapotokban megnyilvánult, e rendkívül indulatteljes fantázia- 
képződményektől okozott ingernek volt a: következménye. 
Maga a leány, ki betegségének ezen időszakában sajátságos- 
kép csak az angol nyelvet tudta megérteni és beszélni, ezt 
az újfajta gyógykezelést ,talking-cure"-nak keresztelte el, 
vagy tréfásan ,chimney sweeping-nek nevezte azt. 
Csakhamar, szinte véletlen folytán, kiderült, hogy a 
léleknek ilyen tisztára seprésével többet is el lehet érni, mint 
az újra meg újra visszatérő lelki homályok múló feltisztulását. 
. Bétegségi tüneteket is sikerült eltüntetni, ha a beteg a 


1 Talking-cure — csevegési kúra. agéjis ságsó sweeping — cevüs tás 


seprés. (Ford.) 

hipnózisban,  indulatmegnyilvánulásai közepett, visszaemlé- 
kezett arra, hogy mely alkalommal és milyen összefüggés- 
ben léptek fel azok a tünetek legelőször. Nyáron, mikor 
nagyon nagy hőség uralkodott, a beteget igen kínozta a 
szomjúság, mert — anélkül, hogy okát tudta volna adni — 
hirtelen lehetetlenné vált innia. Felemelte az epedve kívánt 
vízzel telt poharat, de mihelyt ajkához ért vele — eltolta 
magától, mintha víziszonyban szenvedne. Ezekben a pillana- 
tokban nyilván önkívületben is volt. Csupán gyümölccsel, 
dinnyével és hasonló dolgokkal táplálkozott, hogy kínos 
szomjúságát enyhítse. Mikor ez az állapot már vagy hat 
hétig tartott, egyszer csak a hipnozisban angol társalkodó- 
nőjére terelődtek gondolatai, akit nem kedvelt; azután, az 
úndor kétségtelen jeleit mutatva, elbeszélte, hogyan került 
egyszer annak a szobájába s mint látta ott, hogy annak kis 
ölebe, az az utálatos állat, pohárból ivott. Nem szólt azonban 
a társalkodónőnek a látottakról semmit, mert nem akarta őt 
megsérteni. Miután elfojtott bosszankodásának — ezen 
elbeszélés közben — erélyesen kifejezést is adott, inni kívánt 
a beteg, akadály nélkül megivott jó adag vizet és az 
ajkaihoz emelt pohárral kezében ébredt fel a hipnózisból. 
Ezzel a tünet egyszersmindenkorra el is múlt.! 


Engedjék meg, hogy egy keveset időzzünk ennél a . 


tapasztalatnál! Soha hisztériás tünetet azelőtt ily eszközökkel 
még nem szüntetett meg senki és nem hatolt be ily mélyen 
okainak . megértésébe. Következményeiben nagy jelentőségű 
felfedezést jelent tehát ez, ha beteljesedik az a várakozás, 
hogy a betegnek még más kórtünetéről vagy épen valameny- 
nyiről kiderűl, hogy azok ugyanily módon keletkeztek és 
ugyanígy szüntethetők meg. Breuer nem sajnálta a fáradságot, 
hogy erről meggyőződést szerezzen és tervszerűen kezdte 
kutatni a többi és súlyosabb betegségi tünetek keletkezési 


! Studien über Hysterie II. kiadás, 26 1. 


mm. 


11 


történetét is. Valóban úgy is volt; csaknem minden tünet 
így jött létre, és maradványa, ha úgy tetszik: csapadéka volt 
indulatteljes éleményeknek, amelyeket mi ezért később , lelki 
traunmáknak" neveztünk el; és a tüneték sajátossága érthetővé 
vált, ha sikerült az azt okozó traumatikus eseménnyel vonatko- 
zásba hozni. Szakkifejezéssel élve: a tüneteket azok az ese- 
mények determinálták, amelyeknek emlékezeti maradványai 
gyanánt szerepelnek ; tehát nem kell őket többé a neurózis 
önkényes és talányos alkotásainak tekinteni. 

Meg kell azonban említeni, hogy egy tekintetben nem 
felelt meg teljesen a tapasztalat ennek a várakozásnak. Nem 
mindig egyetlen élemény maradványának bizonyúlt a tünet, 
hanem többnyire számos, néha igen sok hasonló és ismételt 
tráuma hatott közre létrejötténél. A kórokozó emlékek egész 
láncolatát kellett azután kronologikus sorban visszaídézni és 
pedig fordított sorrendben: az utolsót elsőnek, az elsőt 
utolsónak, és teljességgel lehetetlen volt a legelső és gyakran 
leghatásosabb traumához a később történtek átugrásával 
hozzáférkőzni. I 

Bizonyára azt kívánnák most, hogy az előbbi eseten 
kívül, amelyben ,a víziszony" a pohárból ivó kutya undorító . 
emlékében lelte magyarazatát, még több példát is hozzak. 
fel hisztériás tünetek keletkezésére. De ha programmomat 
be akarom tartani, csak kevés példára szorítkozhatom. Breuer 
elbeszéli, hogy a beteg látási zavarai bizonyos jelenetekre 
voltak visszavezethetők, amikor , a pácienstől, ki könnytelt 
szemekkel ült a beteg ágyánál, az atyja hirtelen azt kérdezte, 
hány óra van; mire a leány, zavaros lévén a látása, erőlködött, 
hogy tisztán lásson, közel vitte áz órát a szeméhez, úgy, 
hogy az Óra számlapját igen nagynak látta, (makropsia és 
strabismús conc.); vagy: megerőltette magát, hogy könnyeit 
elfojtsa, nehogy a beteg a sirást észrevegye".1 Egyébiránt 


1 Studien über Hysterie. II. kiadás, 31. I. 

valamennyi pathogén benyomás abból az időből származott, 
amikor atyjának. ápolásában részt vett. Egyszer nagy aggo- 
dalom közepett - virrasztott éjjel a láztól gyötört betegnél, 
hozzá még feszült várakozásban is, mert Bécsből egy sebésznek 
kellett érkeznie az operációhoz. Anyja egy időre eltávozott és 
Anna a betegágynál ült, jobb karját a szék támlájára fektetve. 
Az éber-álmodozás egy neme vett rajta erőt ; úgy látta, mintha a 
fal mellől egy fekete kígyó közelednék a beteghez, hogy meg- 
harapja. (Valószínű, hogy a ház mögötti réten valóban akadt 
egy-egy kígyó s a leány attól valóban megijedt valamikor, 
úgy hogy ez szolgáltatta az anyagot a hallucinációhoz.) 
El akarta űzni az állatot, de jobb karja, mely a széktámláról 
lecsüngött, mintha meg lett volna bénulva,  , elzsibbadt", 
érzéketlen és béna lett, s mikor odanézett, ujjai kígyócskákká 
változtak át ; valamenyinek halálfeje volt (a körmök helyén). Való- 
színűleg próbálgatta is a kígyót bénult jobb kezével elkergetni 
és ez. által jutott az érzéketlenség és a bénulás a kígyó- 
hallucinációval képzettársulási kapcsolatba. Mikor a látomány 
eltűnt, szorongásában imádkozni akart, de akármelyik nyelven 
próbált, egyiken sem tudott beszélni, míg végül egy angol 
gyermekvers jutott eszébe, mire ezen a nyelven tovább 
is bírt gondolkozni és imádkozni.! Miután ennek a jele- 
netnek az emléke is felídéződött a hipnózisban, eltűnt . a 
jobb. kar merev bénulása is, amely pedig a betegség kezdete 
óta fennállott s ezzel a kezelés is befejeződött, 

Mikor néhány évvel később a Breuer-féle vizsgáló és 
gyógyító módszert a magam betegeinél is kezdtem alkal- 
mazni, tapasztalataim teljesen megegyeztek az. övével. Egy. 
körülbelül 40 éves hölgy tic-ben szenvedett, mely abban 
állott, hogy minden felindulásnál : érthetetlen okból sajátsá- 
gosan csettintenie kellett a nyelvével.. E tünet két éleményben 
gyökeredzett, "melyeknek közös jellemzője az volt, hogy 

mindkét esetben erősen feltette magában, hogy a világért 
sem fog lármát csinálni és mégis mindkét alkalommal épen 
ezzel a zörejjel volt kénytelen, mintegy akarata ellenére, 
megtörni a csendet. Az egyik alkalom az volt, mikor nagy- 
nehezen sikerült beteg gyermekét elaltatnia és feltette magá- 
ban, hogy nagyon fog vigyázni a csendre, nehogy felkeltse őt; 
a másik alkalommal, mikor két gyermekével kocsizott, a 
lovak a zivatartól megbokrosodtak s ő gondosan kerülni 
akart minden zajt, hogy a lovakat még jobban meg né 
riassza.! A sok közül csak erre az egy példára hivatkozom, 
a Studien über Hysterie"-ben azonban számos példa van 
közölve.? ; 

Hölgyeim és uraim, ha megengedik nekem, hogy kissé 
általánosítsak, ami különben ily rövidre szabott közlemé- 
nyeknél el sem kerülhető, az eddig említett tapasztalatokat 
ebben a formulában foglalhatom össze: Hisztériás betegeink 
visszaemlékezésekben szenvednek. Kórjelenségeik maradványai és 
emlékezeti szimbolumai bizonyos (megrázó) éleményeknek. S ha 
ezeket másterületről vettegyéb emlékezeti szimbolumokkal össze- 
hasonlítjuk, talán sikerül e jelképesség megértésébe mélyeb- 
ben behatolnunk. Azok a szobrok és emlékkövek, melyekkel 
nagy városainkat ékesítjük, szintén nem mások, mint ilyen 
emlékezeti jelképek. Ha London utcáin sétálnak, a város 
egyik legnagyobb pályaudvara előtt, dúsan felékesített gót 
oszlopra fognak akadni ; ez a Charing Cross. A XIII. században 

11. c. 43. és 46. I. 8. 

2 Válogatott fejezetek e könyvből, kiegészítve néhány későbbi 
keletű, a hisztériáról szóló értekezéssel, újabban dr. A. A. Brill for- 
dításában (New-York) angolul is megjelentek. A fordítás címe : , Selected 
papers on Hysteria und other neuroses" 1909. (Ez a megjegyzés termé- 
szetesen az amerikai hallgatóknak szól. A magyar olvasóközönség 
számára az eredeti német mű (I. f.) könnyebben hozzáférhető. Aki csak 
magyarul olvas, találhat példákat , Lélekelemzés" és , Lelki Problémák" 
c. munkáimban. Kiadja Nyugat R. T., Budapesten.) (Ford.) 

a Plantagenet-házból származó ősi királyok egyike, ki imádott 
királynőjének, Eleanornak, holttetemét Westminsterbe vitette 
át, gótikus keresztet emeltetett minden egyes állomáson, ahol 
a koporsót a földre helyezték és a Charing Cross az utolsó 
ilyen . emlékoszlop, amely a gyászmenet emlékét máig meg- 
őrizte!. A város egy más pontján, nem messze a London 
Bridge-től, modernebb, magasba törő oszlopot pillanthatnak 
meg, amelyet egyszerűen , The Monument"-nek neveznek. Azt 
mondják, hogy ez meg annak a nagy tűzvésznek az emlékét 
örökíti meg, amely az 1666-ik esztendőben dühöngött azon 
a környéken és a város jó nagy részét elpusztította. Ezek az 
oszlopok tehát emlékezeti jelképek, csakúgy, mint a hisztériás 
tünetek; ennyiben tehát a hasonlat megállná a helyét. De 
vajjon mit gondolnának arról a, londoni polgárról, aki még 
ma is fájó elérzékenyüléssel álldogálna Eleanor királynő 
temetésének emlékoszlopa előtt, ahelyett, hogy a modern 
munkaviszonyok között oly indokolt sietséggel dolga után 
menne és a ma uralkodó király ifjú nejére gondolna örven- 
dező szívvel? Vagy mint vélekednének arról a másikról, aki 
a , Monument" előtt sírva fakadna arra a gondolatra, hogy 
szülővárosa elhamvadt, holott azóta már rég és sokkal fénye- 
sebben újra felépült? Már pedig minden hisztérikus és 
neurotikus úgy viselkedik, mint az a két élhetetlen londoni 
lakos; nemcsak hogy visszaemlékeznek a rég elmúlt fájdal- 
mas eseményekre, hanem érzelemvilágukat is hozzájuk fűzik, 
nem tudnak a múlt benyomásaitól szabadúlni és miattuk a 
valóságot és az élő jelent elhanyagolják. A lelki élet rögzítő- 
dése a kórokozó traumákhoz : egyike a neurózis legfontosabb 
és gyakorlatilag legjelentősebb jellemző vonásainak. 

Szívesen igazat adok Önöknek, ha ezzel szemben — 
amint előre sejtem — Breuer betegének  kórtörténetére 

: Helyesebben: az emlékoszlopnak későbbi időből származó 


másolata. Maga a Charing szó, mint dr. E. Jones-tól értesültem, állí- 
tólag a Chére reine szavakból keletkezett. 

gondolva, egy ellenvetést tesznek. Tény, hogy a beteg- 
nek valamennyi lelki rázkódtatása abból az időből származik, 
mikor beteg atyját ápolta és így nála a tüneteket csak az 
apa betegségének és halálának emlékezeti jelképeiül tekint- 
hetjük. E tünetek tehát a gyász megnyilatkozásai és az 
elhúnyt emlékéhez való rögzítődés — ily rövid idővel a 
halál után — épen nem mondható kórosnak, hanem egészen 
normális érzelmi folyamatnak. Mindezt megengedem ; Breuer 
betegénél nem valami feltünő dolog, hogy ő e traumákhoz 
rögzítődött. De más esetekben, például annál a nőnél, kit 
tic-je ellen gyógykezeltem, az előídéző események egyike 
több mint tizenöt, másika tíz évvel azelőtt történt; itt már 
nyilvánvaló a múlton való tapadás jellege és Breuer betege 
később valószínűleg szintén kifejezésre juttatta volna azt, ha 
nem került volna oly rövid idővel a rázkódások kiállása és 
a tünetek fellépése után a kathartikus gyógykezelés alá. 
Eddigelé csak a hisztérikus tüneteknek a beteg élet- 
történetéhez való vonatkozását tárgyaltuk; Breuer megfigye- 
léseinek két más mozzanatából azonban útmutatást szerez- 
hetünk arra is, hogyan kell értelmeznünk a megbetegedés és 
a meggyógyulás folyamatát. Mindenekelőtt ki kell emelni, 
hogy Breuer betege csaknem minden, reá kórosan ható 
helyzetben erős izgatottságot volt kénytelen elfojtani, ahelyett; 


. hogy annak az indulat megfelelő jeleivel, szavakkal, cselek- 


ményekkel, szabad folyást engedett volna. Annál a kis éle- 
ménynél, melyben a társalkodónő kutyája szerepelt, csupa 
tekintetből elfojtotta igen erős undorodásának minden meg- 
nyilvánulását; mialatt apja ágyánál virrasztott, szüntelenül 
gondja volt rá, hogy a beteg mit se vegyen észre az Ő 
aggodalmából és fájdalmas lehangoltságából. Mikor azután 
később ugyanazokat az éleményeket orvosa előtt reprodukálta, 


. az egykor elfojtott indulat egész hevességében kitört, mintha 


az egész közbeeső idő alatt csak félre lett. volna téve. Mi 
több: a tünet, amely annak az eseménynek maradványa volt, 

akkor érte el hevességének tetőfokát, mikor a beteg a 
kórokozó emlékheéz mind jobban közeledett, majd annak 
tökéletes felderítése után hirtelen megszűnt. Másfelől a tapasz- 
talat ázt mutatta, hogy hiába emlékezett vissza a beteg egyes 
jelenetekre az orvosnál, ha ez a visszaemlékezés valamely 
okból indulatkitörés nélkül következett be; ilyenkor a hatás 
elmaradt. Ezek szerint a megbetegedésnél, csak úgy, mint a 
gyógyulásnál ezen indulatoknak a sorsa volt az irányadó, az 
indulatok pedig úgyszólván eltolható mennyiségek módjára 
viselkedtek. Elkerülhetetlennek látszott ezek után az a feltevés, 
hogy a betegség azért jött létre, mert a kórokozó helyzetekben 
képződött indulatok természetszerű lefolyásának útja el volt 
zárva és hogy a betegség lényege abban állott, hogy aztán 
azok a , bennrekedt" indulatok rendellenes munka végzésére 
lettek felhasználva. Egyrészt a lelki életnek állandó megterhel- 
tetése és folytonos lelki izgalmak forrása lett belőlük, másrészt 
pedig szokatlan testi beidegzésekké és gátlásokká alakultak 
át, vagyis a kóreset testi tüneteit hozták létre. Ezt az utóbbi 
folyamatot , hisztériás konverzió"-nak neveztük el. Lelki izgal- 
maink egy része amúgy is, természetszerűen, a testi beidegzés 
útjára terelődik és ebből lesz aaz, amit a , kedélymozgalmak 
kifejeződésének" nevezünk. Nos, a hiszteriás konverzió csak 
túlságba viszi az indulattelt lelki folyamat lezajlásának ezt á 
részét, vagyis sokkal hevesebb és új útakra terelt kifejezését 
jelenti a kedélymozgalomnak. Ha egy folyam ágya két csator- 
nába ágazik szét, azonnal megtelik az egyik, mihelyt a 
másikban a viz folyása akadályba ütközik. 

Mint látják, azon az úton vagyunk, amely a hisztériának 
tisztán lélektani elmélete felé vezet, amelyen tehát indulati 
folyamatoknak juttatjuk a vezérlő szerepet. Breuer-nek egy másik 
megfigyelése azonban arra késztetett minket, hogy a beteges 
lelki történés jellemzésénél a tudati állapotnak tulajdonitsunk 
nagy jelentőséget. Breuer betegén, normális állapottól eltekintve, 
többféle változata volt észlelhető a lelkiállapotnak : az önkívület, 

zavartság, jellemváltozás állapotai. Normális állapotában mit! 
sem tudott a kórokozó eseményekről s ezek összefüggéséről 
a kórtünetekkel; ezeket az eseményeket a beteg elfelejtette, / 
vagy legalább is széttépte köztük a kórokozati összefüggés / 
fonalát. Hipnózisba ejtvén őt, meglehetősen nehéz munka! 
árán sikerült azokat a jeleneteket emlékezetébe visszaidézni ; 
és ez a visszaemlékezési munka szüntette meg a tüneteket. ! 
Nagy zavarban volna az ember, hogyan értelmezze ezt a 
tényt, ha a hipnotizmus terén tett tapasztalatok és kisérletek 
nem mutatták volna meg a megértéshez vezető utat. A hipno- 
tikus jelenségek tanulmányozása óta megbarátkoztunk azzal 
az eleinte különösnek tetsző felfogással, hogy egy és ugyan- 
azon emberben több lelki csoportosúlás is lehetséges, melyek 
egymástól meglehetősen függetlenek maradhatnak, egymás 
felől ,mit sem tudnak" és a tudatot felváltva ragadják 
magukhoz. Ilyenfajta esetek, amelyeket , double conscience" 
névvel jelölnek, alkalmilag önként is kifejlődnek és így észlel- 
hetők. Ha a személyiség ilyen kettéhasadásánál a tudat 
állandóan a lelki állapotok egyikéhez tapad, úgy ezf az álla- 
potot fudatos lelki állapotnak, a tőle lehasadt lelki állapotot. 
pedig fudattalannak nevezik.! Az úgynevezett posthipnotikus: 
sugalmazás ösmert jelensége, amelynél a hipnózisban adott 
utasítás később, a rendes lelki állapot közben, parancsoló 
módon érvényesül, kitünő példa arra, mikép  befolyá- 
solhatja a tudattalan a tudatos lelki világot, melynek a 
tudattalan parancsról sejtelme sincs, és ezen minta szerint 
tényleg lehetséges is a hisztériánál szerzett tapasztalatok 
között eligazodni. Breuer azt a megoldást választotta, hogy a 
hisztériás tünetek ilyen különös lelki állapotok közben léte- 
sültek, melyeket ő Aipnoidok-nak nevezett el. Azok az izgal- 
mak, melyek ily hipnoid állapotban találják a lelkületet, 


1 A német ,unbewusst" jelzőt a fudattalan vagy tudat nélküli 
szavakkal kellett fordítani, miután az önfudatlannak németül bewusstlos- 

könnyen válnak kórokozóvá, mert ilyen állapotban nincsenek 
adva az izgalmi folyamatok rendes lefutásának feltételei. 
Igy azután az izgalmi folyamatból szokatlan lelki képződmény, 
t. i. szimptoma alakúl ki, ez pedig idegen test gyanánt 
ékelődik be a normális állapotba, amelyből viszont a hipnoid 
kórokozó helyzet emlékének tudata hiányzik. Nincs tünet 
amnesia, emlékezeti hiány nélkül, s ezen hiány pótlása egy- 
értelmű azon feltételek megszüntetésével, amelyeknek a tünet 
keletkezését köszönheti. 

Tartok tőle, hogy előadásomnak ez a része nem volt 
valami nagyori: világos. De legyenek elnézők, hiszen újszerű 
és nehéz gondolatmenetről van itt szó, amelyet talán nem 
is lehet sokkal érthetőbben közölni, ami viszont azt bizo- 
nyítja, hogy megösmerésünk még nem hatolt nagyon a 
dolog mélyébe. Egyébiránt a Breuer alkotta , hipnoid" 
elmélet gátlónak és feleslegesnek bizonyúlt, úgy, hogy azt 
a mai pszichoanalizis mellőzi. A továbbiak folyamán, legalább 
vázlatosan, meg fogják hallani, mily hatásokat "és folya- 
matokat sikerült felfedezni a mögött a korlátozás mögött, 
amelyet Breuer emelt, mikor a hipnoid állapotok elméletét 
felállította. Igazat kellene Önöknek adnom akkor is, ha azt a 
benyomást szerezték volna, hogy a Breuer kutatásai csak 
igen tökéletlen elméletet és ki nem elégítő felvilágosításokat 
adhatnak a mégfigyelt jelenségekről; de tökéletes elméletek 
nem hullnak az égből és még sokkal jogosabb volna bizalmat- 
lanságuk az olyan valakivel szemben, aki már kutatásai 
kezdetén hiánytalan és  kikerekített: elmélettel hozakodnék 
elő. Az ilyen elméletről bizonyára kiderülne, hogy az csak 
alkotója okoskodásának a terméke, nem pedig a valóság 
előítélettől mentes kutatásának gyümölcse. 


[T. 


Hölgyeim és uraim! Csaknem ugyanabban az időben, 
mikor. Breuer a" ,talking-cure"-al kezelte betegét, kezdte el 
Charcot mester a párisi Salpétriére hisztérikusain azokat a 
vizsgálódásokat, amelyek hivatva voltak e- bántalom meg- 
értésére új utat mutatni. E vizsgálatok eredményei azonban 
akkor még Bécsben nem lehettek ösmeretesek, De mikor 
körülbelül egy évtizeddel később Breuer és én nyilvános- 
ságra. hoztuk azt az előzetes közleményünket a hisztériás 
jelenségek lelki mechanizmusáról, mely Breuer első páciensé- 
nek kathartikus gyógykezeléséből indúlt ki, akkor már egészen 
a: Charcot kutatásainak hatása alatt állottunk. Betegünk kór- 
okozó élemérlyeit, mint lelki traumákat, egy sorba állítottuk 
azokkal a testi rázkódásokkal, melyeknek. befolyását a hisz- 
teriás bénúlásokra Cnarcot állapította meg ; és Brewer felvétele . 
a hipnoid állapotokról nem is volt egyéb, mint visszahatása 
annak a ténynek, hogy  Charcot azokat a traumás bénulásokat 
hipnózisban mesterségesen is előídézte. . 

Maga a nagy. francia megfigyelő, kinek 1885/86-ban 
tanítványa lettem, nem rokonszenvezett a pszichologiai magya- 
rázatokkal; csak tanítványa, P. Janet kísérelte meg mélyeb- 
ben behatolni a hisztéria sajátos lelki folyamataiba és mi az 
ő példáját követtük, mikor a személyiség részekre hasadását 
és szétesését állítottuk elméletünk középpontjába. Janet a 
hisztériának egy oly theoriáját nyújtja, mely számol az örök- 
lékenység és a degeneráció felől Franciaországban uralkodó 


tanokkal. Szerinte a hisztéria az idegrendszer degeneratív 

elváltozásának egy alakja, mely a lelki szinthezis veleszületett 
gyengeségében nyilvánúl. A hisztériások eszerint eleve kép- 
telenek volnának a lelki történés sokféleségét egy egységgé 
tömöríteni és innen származna  hajlandóságuk a lelki 
disszociációra. Engedelmükkel ezt én egy  köznapias, de 
magyarázó hasonlattal próbálom érzékeltetni. Janet hisz- 
terikusa olyan, mint az a gyönge nő, ki bevásárolni ment és 
számos dobozzal, csomaggal megrakodva indúl hazafelé, de 
két keze és tiz újja segítségével sem tud a sok mindennel 
boldogulni, úgy, hogy csakhamar elejt egy csomagot. Mikor 
meg lehajol, hogy azt felemelje, egy másik esik ki a kezéből 
és így tovább. Nem nagyon jól vág össze a hisztérikusok 
ezen feltételezett lelki gyengeségével, hogy náluk a csökkent 
működés jelensége mellett, mintegy kárpótlásképen, a teljesítő- 
képesség részleges fokozódásának példáit is megfigyelhetjük. 
Breuer nőbetege, ugyanakkor, mikor anyanyelvét és az ango- 
lon kívül minden nyelvet, amit tudott, elfelejtett, az angol 
nyelvtudásban oly tökéletességre emelkedett, hogy, ha német 
könyvet adtak a kezébe, lapról leolvasta annak angol fordí- 
tását és pedig kifogástalanul és folyékonyan. 

Mikor később arra a feladatra vállalkoztam, hogy a 
Breuer-től megkezdett vizsgálódásokat magam folytassam 
tovább, csakhamar más nézet alakúlt ki bennem a hiszté- 
riás disszociácio (vagyis tudat - szétesés) kelétkezése felől. 
Természetszerű . dolog volt, hogy a nézeteknek ez a szét- 
ágazódása, mely az egész tan további fejlődésére döntő 
hatásúnak  bizonyúlt, bekövetkezett, mert én nem laboratóriumi 
kísérletekből  indúltam ki, mint /anet, hanem gyógyítási 
törekvésekből. 

Engem mindenekelőtt a gyakorlatban felmerült szükség- 
letek irányítottak. A kathartikus gyógykezelésnek, ahogy . azt 


. Breuer alkalmazta, előfeltétele volt, hogy az ember a beteget 


mély hipnózisba ejtse, mert csak a hipnotikus állapotban 
jutott el azoknak a kórokozó összefüggéseknek olyan meg- 

ísmeréséhez, amilyenre rendes állapotában képtelen volt. Ám 
a hipnózis, mint szeszélyes és úgyszólván misztikus segítő 
eszköz, csakhamar terhemre vált; mikor pedig azt  tapasz- 
taltam, hogy minden erőlködésem dacára a betegeknek csak 
egy töredékét tudtam hipnótikus állapotba ejteni, elhatároz- 
tam, hogy a hipnózissal felhagyok és a kathartikus gyógy- 
kezelést ettől függetlenítem. És minthogy legtöbb páciensem 
lelkiállapotát nem tudtam tetszésem szerint megváltoztatni, 
úgy rendezkedtem be, hogy rendes állapotukban foglalkoz- 
hassam velük. Persze ez eleinte értelmetlen és kilátástalan 
vállalkozásnak látszott. Az előtt a feladat előtt állottam, hogy 
olyasmit tudjak meg a betegről, amit sem én nem tudtam, 
sem ő maga nem tudott; hogyan remélhettem mégis, hogy 
ezt a célomat elérem? Nagy segítségemre volt ekkor, hogy 
visszaemlékeztem egy igen nevezetes és tanúlságos kísérletre, 
amelynek Nancy-ban Bernheimnál voltam szemtanúja. Bern- 
heim akkor bebizonyította nekünk, hogy azok a személyek, 
akiket szomnambulizmusba ejtett és, akik ebben az állapotuk- 
ban sok mindenféle szuggerált éleményen mentek keresztűl, 
az alvás közben átélt dolgokat csak látszólag felejtették el 
és, hogy lehetséges ezeknek az emlékeit rendes állapotukban 
is felébreszteni. Ha a hipnózis alatti élemények felől kikér- 
dezte őket, eleinte ugyan azt állították, hogy nem tudnak 
semmiről semmit, de ha ő ebbe nem nyugodott bele, hanem 
nógatta őket és biztosította őket arról, hogy tudniok kell a 
dologról: úgy az elfelejtett emlékek mindig felídéződtek. 

Igy tettem tehát én is pácienseimmel. Ha egy bizonyos 
pontig eljutottam velük, ahol kijelentették, hogy egyebet már 
nem tudnak, biztosítottam őket, hogy de igenis tudnak és 
csak mondják ki bátran; merészen hozzátettem, hogy az az 
emlék lesz az igazi, mely akkor jut eszükbe, mikor kezemet 


a homlokukra teszem. Ilyen módon sikerült hipnózis alkal- 
mazása nélkül is megtudnom a betegektől mindent, ami. 
érthetővé tette az összefüggést az elfelejtett pathogén élemé- 

nyek és az azokból visszamaradt tünetek között. De ez igen 
fáradságos, huzamosabb időn át gyakorolva pedig kimerítő 
eljárás volt; nem volt tehát alkalmas a technika kérdésének 
végleges megoldására. 

Én azonban nem hagytam fel vele, ha nem is vontam 
le még az eközben szerzett tapasztalatakból a döntő követ- 
keztetéseket. Tapasztalataim megerősítették tehát azt a tényt, 
hogy az elfelejtett emlékek nem semmisültek meg, hanem 
állandóan a beteg lelki tulajdonában voltak és meg is lett 
volna a készségük arra, hogy. a tudatos gondolatokkal 
való asszociáció révén felszínre kerüljenek, ha valamiféle erő 
nem gátolta volna, hogy tudatosakká legyenek és nem 
szorította volna őket vissza a tudattalanba. Határozottan fel. 
kellett tételezni, hogy ilyen erő csakugyan van, mert meg- 
felelő és nem is csekély erőlködésre volt szükség, mikor az 
ember azon igyekezett, hogy annak az erőnek a hatását leküzdve, 
a beteg tudatába visszahozza a . tudattalan emlékeket. Az az 
erő, mely a beteges állapotot fentartotta, mint a beteg részé- 
ről tapasztalt ellentállás vált érezhetővé. 

Ebből a fogalomból, az. ellentálláséból, . alakúlt ki azutár 
felfogásom a hisztériás lelki folyamatok felől: A tapasztalás 
szerint gyógyulás akkor: állott be, ha: ezeket az ellentállásokat 
sikerült leküzdeni; a gyógyulás ezen mechanizmusának ösme- 
rete mármost lehetővé. tette, hogy az ember "a megbetegedés 
folyamatáról is egész határozott fogalmat alkosson. Fel kellett. 

, tételezni, hogy: azok az erők, amelyek most ellentállás. . képében 
. gátolják az elfelejtett emlékek : tudatossá : váltát, : annakidején 
. maguk idézték elő. ezt az elfelejtést és. szorították :ki" a. kór- 
. okozó éleményeket a; tudatból. . Az. ilykép feltételezett . folya- 
. matot az emlék elfojtásának! neveztem el: s annak bizonyi- 
tékát a tagadhatatlanul fenforgó ellentállásban leltem. 
ÖL ETÜT, szezve hsz 


. 1 A német. kifejezés : Verdrüngung, ami. szószerint , kiszorítást", 


nfélretolást"" jélent. De a- magyar KEVETKÉRS szó talán jobban kifejezi 
a folyamat lényegét. ezt 

Felmerülhetett azonban az a kérdés : melyek az. elfojtás! 
mozgató erői és mily feltételek közt váltódik ki ez a mecha- 
nizmus, amelyben így a hisztériára jellegzetes kórokozó erő- 
szerkezetet! ismertünk fel. A kathartikus gyógyításnál megismert 
kórokozó élemények összehasonlító vizsgálata megadta erre 
is a feleletet. Mindezekben az éleményekben. arról volt szó, 
hogy oly vágy-gerjedelem keletkezett, mely éles ellentétben 
állott az egyén egyébkénti vágyaival és összeférhetetlennek 
bizonyúlt az egyéniség erkölcsi, esztétikai és személyes. 
igényeivel. Rövid küzdelem után a belső harc azzal végződött, 
hogy az a képzet, mely a tudattól elfogadhatatlan kiván- 
ságot képviselte, áldozatául esett az elfojtásnak, az összes. 
hozzá kapcsolódó emlékekkel együtt kiszoríttatott a tudatból 
és elfelejtődött. Az elfojtás indító oka tehát az illető képzetnek 
a. beteg én-jével való összeférhetetlensége volt; az egyén 
erkölcsi és egyéb követelményei voltak az elfojtásnál működő 
erők. Akár elösmeri a tudat az összeférhetetlen vágyrezdülést, 
akár folytatódik a belső küzdelem: mindkét esetben nagyon 
kellemetlen érzések keletkeztek volna; ettől a kellemet- 
lenségtől az elfojtás megkímélte a tudatot és így az a lelki 
személyiség egyik védőberendezésének bizonyúlt. 

Sok esetem közül csak egyetlenegyet akarok Önöknek 


. elbeszélni, amelyből az elfojtás feltételei és annak haszna elég 


világosan kitünnek. Igaz, hogy még ezt az egy kórrajzot is 
kénytelen vagyok a cél kedvéért megkurtitani és sok lényeges 
körülményét hallgatással mellőzni. Egy fiatal leány eltemette 
szeretett atyját, kinek ápolásában. közreműködött; a helyzet 
tehát ugyanaz, mint Breuer nőbetegénél. Nem sokkal azután 
férjhez ment a testvérnénje s. a: leány különös rokonszenvébe 
fogadta az új sógort, amély érzése könnyen rejtőzhetett a 
rokoni gyöngédség leple alá. Csakhamar megbetegedett és 
meg is halt ez a testvérnénje is, mialatt a leány anyjával épen 


1 Mechanismus. (Ford.) 


a VA Ze KERN NÉTNETOT VONA LA TON ÉLÉN TET? tött EI 

(távol volt. A távollévő családtagokat sürgősen hazahívták, 


anélkül, hogy kétséget kizáró módon közölték volna velük a 
fájdalmas eset megtörténtét. Mikor aztán a leány nővére 
hallottas ágyához lépett, egy pillanatig az a gondolat foglal- 
koztatta: most már szabad, most elvehet feleségül. Bebizonyí- 
tottnak vehetjük, hogy ezt a gondolatot, mely a sógor iránti, 
eladdig önmaga előtt is titkolt heves szerelmet a tudat 
előtt feltárta, az érzelmi felháborodás már a következő pillanat- 
ban az elfojtás erőszerkezetének szolgáltatta át. A leány súlyos 
hisztériás tünetek közt megbetegedett és mikor én őt gyógy- 
kezelés alá vettem, kitünt, hogy a nővére ágyánál lefolyt 
jelenetet s a benne akkor keletkezett rútul önző vágyrezdülést 
alaposan elfelejtette. A gyógyítás folyamán aztán eszébe jutott 
az eset, igen heves kedélyi izgalom jelei közben felídéződött 
benne a kórokozó mozzanat és ez a kezelés meg is gyógyította őt. 
Engedjék meg, hogy az elfojtás folyamatát és annak 
szükségszerü összefüggését az ellentállással egy nagyon egy- 
szerű hasonlattal érzékeltessem s arra épen a mi jelenlegi szituá- 
ciónkat használjam fel. Tegyük fel, hogy ebben a teremben a 
hallgatóság között — melynek példaszerű nyugalmát és figyelmét 
nem tudom eléggé dicsérni — akad oly egyén, akinek a 
viselkedése zavarólag hat s aki neveletlen vihogásával, fecse- 
gésével, csoszogásával eltereli figyelmemet a kitűzött feladattól. 
Erre én kijelentem, hogy így nem folytathatom tovább elő- 
adásomat, mire Önök közül nehány erőteljes férfi felemelkedik 
és a csendzavarót rövid küzdelem után kituszkolja az ajtón. 
. A zavar ezzel el van fojtva. Hogy pedig pedig meg ne ismét- 
lődhessék s a kidobott ember ne tudjon újra a terembe 
tolakodni: azok az urak, akik akaratomat tetté változtatták, 
az ajtó elé tolják széküket és odatelepedve, az , ellentállást" 
képviselik, miután így az ,elfojtást" végrehajtották. Ha Önök 
még hozzá ezt a termet megteszik ,tudatnak", az ajtón- 
kívüli helyiséget pedig , tudattalannak": elég találó képét 
alkothatják az elfojtás folyamatának. 


vize 


Ebből láthatják, mi a különbség a mi felfogásunk és 
a Janet-é között. Szerintünk a lelki szétesés nem a lelki 
szerkezet összetevő-képességének veleszületett gyengeségéből 
következik ; mi dinamikus magyarázatát adjuk annak, mikor azt 
valljuk, hogy az az egymással harcban álló lelki erők össze- 
ütközésének, két pszichikus réteg egymás elleni aktiv láza- 
dásának eredménye. Ebből a felfogásunkból azután a meg- 
oldást váró kérdések egész sora következik. Hiszen a lelki 
konfliktus állapota rendkívül gyakran áll elő, az , én"-nek 
az a törekvése, hogy kínos emlékektől szabadúljon, mind- 
untalan érvényesül, anélkül, Hogy ennek mindig lelki szét- 
esés volna a következménye. Lehetetlen tehát szabadúlni 
attól a gondolattól, hogy még más feltételeknek is adva kell 
lenniök olyankor, mikor az összeütközésnek disszociáció a 
következménye. Egyáltalán nem titkolom el tehát Önök előtt, 
hogy az ,elfojtás" felösmerése egy új lélektani elméletnek 
nem a betetőzését, hanem a kellő kezdetét jelenti; de hát, 
mit tehetünk egyebet, lépésben kell előre haladnunk és a 
megösmerés betetőzését az utánunk jövők mélyebbre ható 
munkásságára bíznunk. 

Nem vezetne célra, ha megkísérelnők Breuer nőbete 
gének esetét az elfojtás szempontjából értelmezni. Ez a kór- 
történet erre nem alkalmas, mert hipnotikus befolyásolás 
ígénybevételével jött létre. Csak, ha a hipnozist teljesen 
kikapcsolják, csak akkor vehetik észre az elfojtásokat és az 
ellentállásokat s csak akkor alkothatnak helyes fogalmat a 
kórokozó folyamatról. A hipnózis is elfedi az ellentállást 
és könnyen hozzáférhetővé teszi a léleknek egy bizonyos 
területét, viszont e terület határán áthághatatlan sánc kép- 
ződéséhez vezet, mely minden további betekintést lehetet- 
lenné tesz. 

Breuer megfigyelésének legértékesebb tanúlsága az volt, 
hogy megmutatta az összefüggést a tünetek és a kórokozó 
élemények vagy pszichikus traumák között ; nem mulaszthatjuk 

el. tehát, hogy ezeket a belátásokat az elfojtás tanának szem- 
pontjából méltányoljuk. Mert első percre egyáltalán nem látja 
be az ember, hogyan magyarázza meg a tünet kialakulását 
az. elfojtással. Szövevényes elméleti fejtegetés helyett vissza- 
térek itt arra a hasonlatra, mellyel előbb az elfojtást érzékel- 
tettem. Azzal, hogy a rendbontót a teremből eltávolították 
és őröket telepítettek az ajtó elé, még nem bizonyos, hogy 
sikerült az ügyet elintézniök. Megtörténhetik, hogy a kidobott 
vendég elkeseredésében egészen féktelenné lesz és tovább is 
terhünkre van. Nincs ugyan többé közöttünk, megszabadúl- 
tunk jelenlététől, gúnyos nevetésétől, hangos megjegyzéseitől, 
de a kirekesztés bizonyos tekintetben mégis hatástalan marad, 
mert most ő odakint csap tűrhetetlen lármát, kiabál, öklével 
. döngeti az ajtót s ezzel jobban zavarja előadásomat, mint 
. mikor előbb oly illetlenül viselkedett. Ily körülmények között 
. örömmel kellene fogadnunk, ha talán a mi tisztelt elnökünk, 
dr. Stanley Hall, magára vállalná a közvetítő-és békeszerző 
szerepét. Előbb a zabolátlan legénnyel tárgyalna odakint, 
aztán mihozzánk fordúlna azzal a felszólítással, hogy enged- 
jük vissza közénk, ő kezeskedik róla, hogy jobban fog 
viselkedni. Dr. Hall tekintélye előtt meghajolva, rászánjuk 
magunkat, .hogy az ,elfojtást" feloldjuk, mire a csend és 
békesség helyreáll. Valóban találóan érzékelteti e kép azt a 
feladatot, mely a neurozisok pszichoanalitikus gyógyításánál az 
orvosra hárúl. 

Határozottabban ezt így szövegezhétjük : hisztériában és 
egyéb neurózisokban szenvedők : vizsgálata révén meggyő- 
ződtünk arról, hogy. náluk rosszúl sikerült annak az eszmének ! 
az elfojtása, amelyhez az elfogadhatatlan vágy" kapcsolódik; 
Kitolták ugyan azt tudatukból és emlékezetükből-és ezzel; 
látszólag, sok kellemetlen érzettől megkímélték magukat, dé 
az elfojtott vágykielégülési törekvés tovább él a tudattalanban, 
csak alkalomra les, hogy ismét ténylegesüljön és érti a 
módját, hogy. az elfojtott vágyat elferdített, felösmerhetetlenné 

tett . pótképződmény! alakjában becsempéssze a tudatba, 
amely képződményhez csakhamar. hozzákapcsolódnak ugyan- 
azok a kellemetlen érzetek, melyeket az elfojtás révén elkerül- 
hetni véltek. Az elfojtott eszmét helyettesítő ilyen pótképződ- 
mény. — szimptoma — mentesítve van a védekező ,én" 
további támadásaival szemben és a heves, de gyors lefolyású 
konfliktust - végnélküli kóros állapot váltja fel. A szimpto- 
mán az elferdítés szolgálatában álló  sajátságokon kívül, 
nyomokban felismerhető ilyen vagy olyan  hasonlatos- 
ság az eredetileg . elfojtott eszmével is; a pszichoanalitikus 
gyógykezelés közben felderíthetők azok az utak és módok, 
amelyeken a pótképződmény felépült s a gyógyúlás akkor 
sikerül, ha a szímptoma ugyanezen az úton vezettetik vissza 
az elfojtott eszmére. Ha így az elfojtott dolgok ismét a 
tudatos lelki tevékenység tárgyaivá tétettek, ami csak jelen- 
tékeny ellentállás legyőzése után sikerülhet, akkor jut csak a 
beteg abba a helyzetbe, hogy azt a a lelki konfliktust, 
melyet el akart kerülni, orvosának vezetése mellett jobb 
eredménnyel oldja meg, mint amilyennel az elfojtás kecseg- 
tetett. Többféle módja van áz ilyen célszerűbb, a konfliktust 
és a neurózist szerencsésen befejező elintézésnek s ha az 
eset úgy kívánja, többféle megoldás kombinálása vezethet 
célhoz. Egyik esetben megbarátkoztatjuk a beteg egyéniségét 
a kórokozó eszmével és képesítjük őt arra, hogy azt egészben 
vagy részben elfogadja ; más esetekben a vágytörekvést magát 
kell magasabb rendű s ezért kifogás alá nem eső célok felé irányí- 
tani (amit átszellemitésnek? nevezünk) ; vagy pedig be kell látni, 
hogy a konfliktust okozó eszme elutasítása jogos és helyes 
volt, de ilyenkor is meg kell tanítani a beteget arra, hogy 
az elfojtás automatikus s ezért tökéletlen mechanizmusát az 
ember legmagasabbrendű szellemi működései segítségével 


1 , Ersatzbildung." (Ford.) 
2  Sublimierung." (Ford.) 

való elítélés váltsa fel; ez úton elérhető az összeférhetetlen 
eszme tudatos fékentartása. 

Bocsássák meg - nekem, amért nem sikerült Önöknek 
átnézetesebben és érthetőbben vázolnom ezen, most pszichoana- 
lizis névvel jelölt gyógyítási módszer főszempontjait. Ez a 
nehézség nemcsak a tárgy újdonságán múlik. Hogy pedig 
mily természetűek azok az elfogadhatatlan vágyak, melyek, 
dacára az elfojtásnak, a tudattalanból is éreztetik hatásu- 
kat és milyen alanyi és alkati feltételeknek kell egy egyén- 
ben találkozniok, hogy az elfojtás ilyen balsikerrel járván, 
pót- vagy tünetképződmény létesüléséhez vezessen, a felől 
még néhány későbbi megjegyzés fog felvilágosítással szolgálni. 


2 védés sás s agarr . Háés Ta b ege 7 al TE GRAN "éa € 6 éa nát 7 igy. vi 

Hölgyeim és uraim! Nem mindig könnyű dolog igazat 
mondani, főkép ha az embernek rövidre kell szabnia a. mon- 
danivalóját; így én is kénytelen vagyok ma egy hibát, melyet 
utolsó előadásomban követtem el, helyreigazítani. Elbeszéltem 
Önöknek, hogy ha, lemondva a hipnózisról, éber betegemet 
nógattam, mondja meg, hogy mi jut eszébe az épen 
szőnyegen forgó problémáról, ha biztosítottam őt, hogy 
mindenről tudomásának keli lenni, még arról is, amit lát- 
szólag elfelejtett s hogy a felmerülő ötlettel bizonyosan 
Telidéződik a keresett emlék: valóban azt tapasztaltam, hogy 
betegem legközelebbi ötlete a várt megoldást meghozta s hogy 
az az ötlet azután az emlék elfelejtett részletének bizonyúlt. 
Nos, ez nem áll ily általánosságban; csak a rövidség ked- 
véért mondtam a dolgot oly egyszerűnek. Valósággal csak 
az első alkalmakkor sikerül nógatással valóban épen az 
elfelejtett "emlékeket felídézni. Ha azonban az ember az 
eljárást folytatta, mindenkor jöttek olyan ötletek is, melyek 
nem lehettek az igaziak, mert nem illettek bele a körül- 
ményekbe, amint hogy a betegek maguk is mint helyteleneket, 
elvetették azokat. A nógatás sem hozta meg itt a várt sikert, 
úgy, hogy az ember szinte megsajnálta, hogy a hipnotizálással 
szakított. 

Ebben a zavaromban egy előítélet volt segítségemre, mely- 
nek. tudományos jogosúltságát évekkel később igazolták 

C. G. Jung zürichi barátom és tanítványai. Állíthatom, hogy hasz- 
nos néha, ha az embernek előítéletei vannak. Már eleve sokat 
tartottam a lelki történés szigorú determináltságáról és nem 
hihettem, hogy a betegnek egy ötlete, mely feszült figyelem 
közben jutott eszébe, egészen önkényes lehessen és semmi 
köze ne legyen ahhoz az elfelejtett képzethez, mely kutatásunk 
tárgya ; annak pedig, hogy azötlet nem volt a keresettel épen 
azonos, a feltételezett lélektani szituáció kielégítő magyarázatát 
adta. A kezelés allatt álló betegben két erő küzdött egy- 
mással ; egyrészt az a tudatos törekvése, hogy a tudattalanában 
lappangó elfelejtett dolgot-tudatossá tegye, másrészt az imént 
megösmert ellentállás, mely az elfojtott dolgoknak és szár- 
mazékaiknak a: tudatba jutását -akadályozta. Ha -nem volt 
semmi ellentállás vagy csak nagyon csekély, akkor az elfelejtett 
emlék elváltozás nélkül jutott a tudatba; könnyen fel lehetett 
tehát tételezni, hogy a keresett emlékek elváltozása annál 
nagyobb, , minél nagyobb az az ellentállás, mely az azokra 
való visszaemlékezést akadályozza. Tehát a betegnek az a 
gondolata, mely a: keresett emlék: helyett ötlött fel, maga 
is úgy keletkezhetett, mint egy kórtünet ; új, mesterségesen elő- 
idézett és múlékony pótlóképződménye volt ez az elnyomottak- 
nak és annál jobban különbözött azoktól, minél - nagyobb 


volt az elváltozás, amelyen az ellentállás hatása alatt keresztül- . 


ment. De híven szimptóma-természetéhez, némely vonását a 


keresett . képzettel -való hasonlóságnak is fel kellett ; találni . 
rajta és nem túlheves ellentállás esetén módunkban kellett . 


hogy legyen, az ötletből a keresett, lappangó képzetet kitalálni. 


Az ötletnek úgy kellett , viszonylania magához az. elfoitott . 
képzet-elemhez, mint valami reá vonatkozó célzásnak, a rejtett : 


gondolat indirekt ábrázolásának. 


A normális lelki: életben is ismerünk eseteket, amelyek- : 
ben olyan helyzetek, mint amilyeneket itt feltételeztünk, . 


ugyancsak hasonló eredményekhez vezettek; Ilyen a helyzet 


az élcnél. És valóban, a pszichoanalitikus technika kérdései kész-. 

tettek azután arra, hogy az élc képződésének technikájával foglal- 
kozzam. Egyetlenegy ilyen példát meg is akarok Önöknek 
magyarázni, véletlenül épen egy angol élcet. 

Az anekdota így szól:! Két nem nagyon aggályos üzlet- 
embernek sikerült egy pár meglehetősen merész vállalko- 
zással nagy vagyonhoz jutni és most már arra törekedtek, 
hogy az előkelő társadalmi körbe befurakodjanak. Hogy ezt 
a célt elérhessék, egyebek közt azzal is megpróbálkoztak, 
hogy lefesttették magukat a város leghíresebb és legdrágább 
festőjével, kinek képei esemény-számba mentek. Nagy estélyt 
is rendeztek a drága képek első bemutatása alkalmából és 
a két háziúr maga vezette a legbefolyásosabb műértőt és 
kritikust a teremnek ahhoz a falához, amelyen a két arckép 
egymás mellé volt akasztva és .epedve várták a műértő 
elismerő kritikáját. Ez azonban csak hosszasan nézegette a 
képeket, azután a fejét rázta, mintha még keresne valamit, 
majd a két kép közti szabad térre mutatva, így szólt: , And 
where is the Saáaviour?"? Látom, hogy valamennyien nevet- 


. nek ezen a jó viccen; próbáljuk meg azt már most értel- 


mezni. Mindnyájan: megértjük, hogy a műértő ezt akarja 
mondani: ti is afféle két lator vagytok, mint azok, akik között 
a Megváltót feszítették keresztre. Tényleg azonban nem ezt 
mondja, hanem e helyett valami mást : mond, ami az első 
percben: sajátságosan értelmetlennek : és odanemtartozónak 
látszik, de amiről :már a következő pillanatban felismerjük, 
hogy az tulajdonképen célzás a szándékolt szidalmazásra és 
teljes mértékben pótolja . azt. Eleve sem volt valószínű, hogy 


. az élcnél feltaláljuk mindazokat a körülményeket, melyek. 


véleményünk szerint pácienseink. ötleteinek  felvetődésénél 
szerepet játszanak, de jogunk van fontosságot tulajdonítani 
annak, hogy az élcnek és az. ötletnek azonosak az indító okai. . 


1 Der Witz und seine Beziehung ; zum n Unbewusstén. Fr. Deuticke, 
Wien 1905 (p. 59). ; j 
2 Nos, és hol a Megváltó ?" (Fora.) v "97 


18 
É. 

Miért nem mondja a kritikus véleményét a két latornak a 
szemébe ? Mert, ha még oly nagy kedve is volna a szókimondás- 
hoz, ez ellen alapos ellenérvek szólalnak meg benne. Nem 
tréfa dolog, megsérteni valakit a saját házában, akinek még 
hozzá egy nagy szolgahad erős öklei is rendelkezésére álla- 
nak. Könnyen juthatna így annak a csendzavarónak a 
sorsára, akinek eltávolításával multkori előadásomban az 
, elfojtás" folyamatát érzékeltettem. Ez az oka annak, hogy 
a kritikus sértő szándékának nem egyenesen, hanem elváltoz- 
tatott formában, , kihagyás és célzás" alakjában, ad kifejezést ; 
de ugyanaz a helyzet áll fenn — véleményünk szerint — akkor 
is, mikor páciensünk a keresett, de elfelejtett képzet helyett, egy 
többé vagy kevésbé elváltoztatott , pótló-ötletető produkál. 

Hölgyeim és uraim! Nagyon célszerű dolog, ha az 
együvé tartozó indulattelt képzetelemek csoportját, mint 
azt a zürichi iskola (Bleuler, Jung és mások) teszik, , komplex" 
névvel jelöljük. Látjuk tehát, hogy ha valamely betegnél az 
utolsó emlékkép segítségével, amely még eszébe jut, az elfojtott 
komplexumot megakarjuk keresni, sok kilátásunk van rá, 
hogy a lappangó képzeteket kitaláljuk, ha a beteg elég nagy 
számmal bocsátja rendelkezésünkre feltoluló ötleteit. Ráhagyjuk 
teháta betegre, hogy mindenféléről beszéljen, amit csak akar, 
és ragaszkodunk ahhoz a feltevésünkhöz, hogy nem is juthat 
eszébe semmi, ami nem áll közvetve a keresett komplexummal 
összefüggésben. Lehet, hogy Önök az elfojtott lelki anyag 
felkutatásának ezen módját túlságos körülményesnek fogják 
itélni, én viszont biztosíthatom Önöket, hogy ez az egyedüli 
út, mely célhoz vezet. 

Miközben ezt a módszert alkalmazzuk, zavarba jöhe- 


. tünk, ha a beteg gyakran elhallgat, el-elakad és azt 


állítja, hogy nincs mondani valója, hogy egyáltalán nem jut 
eszébe semmi. Ha ez tényleg így volna és a beteg igazat 
mondott volna, akkor mégis csak az bizonyúlna be eljárá- 
sunkról, hogy az tökéletlen. De a gondosabb megfigyelés 

azt mutatja, hogy az ötletek ilyen kiapadása tulajdonképen 
sohasem következik be. Ennek a látszatát csak az idézi elő, 
hogy a beteg a belső ellentállás hatása alatt, mely 
az ötlet értékességét bíráló, lealacsonyító ítéletek alakját 
ölti magára, a felmerülő ötletekről nem számol be magának 
vagy nekünk. Ez ellen úgy védekezünk, hogy előre figyel- 
meztetjük a beteget a páciensek ezen hajlandóságára és 
felszólítjuk, mitse törődjék azzal a belső kritikával, hanem 
mondjon el válogatás és bírálat nélkül mindent, ami 
eszébe jut, még azt is, amit helytelennek, odanemtartozó- 
nak, értelmetlennek tart, mindenekelőtt pedig az olyan ötleteket 
is, amelyekkel rosszúl esik foglalkoznia. Ezt a módszert — 
követve, beszerezzük azt a lelki anyagot, mely minket az 
elfojtott komplexumoknak nyomára vezet. 

Az ötleteknek ezen halmaza, melytől a beteg, ha ellent- 
állásának és nem orvosának befolyása. alatt állna, megvetéssel 
fordúlna el, szolgáltatja a lélekelemzőnek azt az ércet, 
melyből ő egyszerű megfejtési eljárások segítségével az 
értékes fémtartalmat kivonhatja. Aki pedig gyors és ideiglenes 
áttekintést akar szerezni a beteg elfojtott komplexumairól, 
anélkül, hogy azok elrendeződésébe és összefüggéseibe beha- 
tolna, az célszerűen veheti igénybe az eszmetársítási kísérlettel 
való vizsgálatot, amint azt /ung! és tanítványai kidolgozták. 
Ez az eljárás a pszichoanalitikusnak az, ami a vegyésznek 
a minőleges elemzés; az idegbetegek gyógykezelésében nél- 
külözhető, de nélkülözhetetlen, ha a komplexumokat tárgyilag 
akarjuk kimutatni, vagy ha elmebetegségeket vizsgálunk, 
amely feladat megoldásához a zürichi iskola sikerrel hozzá 
is fogott. 

Azoknak az ötleteknek a feldolgozása, amelyek a beteg- 
ben felmerűlnek, amikor a pszichoanalizis főszabályának alá- 
veti magát, nem egyedüli technikai eszközünk az tudattalan 


1 C. G. Jung. Diagnostische Assoziations-Studien, I. 1906. 
s. 


Pszichoanalizis. 

feltárására. Ugyanerre a célra még két más eljárás is szolgál : 
az álommagyarázás és a véletlen- és tévcselekmények érté- 
kesítése. 

Bevallom, igen tisztelt hallgatóim, sokáig haboztam, 
hogy a pszichoanalizis egész anyagának ily sűrített kivo- 
nata helyett ne foglalkozzam-e inkább Önök előtt részle- 
tesen az álommagyarázattal. Egy egészen szubjektiv, látszólag 
másodrendű indok tartott ettől vissza. Szinte illetlennek 
véltem, hogy ebben a gyakorlati célokat követő világrészben, 
mint álommagyarázó lépjek fel, holott Önök nem is tudhatták: 
milyen jelentőségre tarthat számot ez az elavult és kinevetett 
mesterség. Az álommagyarázat az a Via Regia, mely a 
tudattalan megismeréséhez vezet. Ez a legbiztosabb alapja a 
pszichoanalizisnek és ez az a tér, amelyen mindenki, aki 
e téren dolgozni akar, meggyőződést szerezhet az analizis 
tényei felől és tapasztalatokat "gyűjthet. Ha azt kérdezik 
tőlem, hogyan lehet valaki pszichoanalitikussá, azt felelem, 
hogy saját álmai tanulmányozása révén. Jó ösztön vezérelte 
a pszichoanalizis ellenfeleit, mikor valamennyien kitértek az 
, álommagyarázás"! megvitatása elől, avagy sekélyes ellen- 
vetésekkel próbálták azt elintézni. Ha azonban Önök ezekkel 
ellentétben az álomélet problémainak megoldását magukévá 
tudják tenni, akkor nem fog túlnagy nehézséget okozni azon új 
eszméknek a befogadása sem, amelyeket a pszichoanalízis 
igyekszik Önökkel elfogadtatni. 

. Vegyék tekintetbe, hogy éjjeli állomképeink egyrészt 
a legnagyobb külső hasonlóságot és belső rokonságot mutat- 
ják az elmebetegségek termékeivel, másrészt azonban össze- 
férnek az éber állapot tökéletes egészségével. Nem volna 
képtelenség az az állítás, hogy aki ezekre a , normális" 
érzékcsalódásokra, téveszmékre és  jellemváltozásokra meg- 
értés helyett csodálkozással tekint, annak a leghalványabb 


1 Die Traumdeutung 3. kiadás. Deuticke, Wien 1909. 

kilátása sincs arra, hogy a betéges lelkiállápotok abnormis 
képződményeit máskép, mint laikus inódjára felfoghassa. 
Bátran ezek közé a laikusok közé számíthatják manapság 
csaknem valamennyi pszichiátert. Most pedig vessünk egy 
futó pillantást az álomproblémák területére. 

Felébredés után álmainkat ugyanazzal a megvetéssel 
szoktuk sújtani, mint a páciens azokat az ötleteket, amelyeket 
a pszichoanalitikus utasításához képest kell elmondania. De 
álmainkat még olyképen is eltávolítjuk magunktól, hogy 
rendszerint gyorsán és tökéletesen elfelejtjük azokat. Megve- 
tésünket arra az idegenszerű benyomásra alapítjuk, melyet 
még a nem zavaros és nem értelmetlen álmok is keltenek, 
sok álomnak a képtelensége és értelmetlensége pedig egyenest 
magátólértetődőnek tetszik; de visszautasítjuk az álmokat 
azok miatt a korlátlanul szemérmetlen és erkölcstelen törek- 
vések miatt is, melyek némely álomban leplezetlenül meg- 
nyilvánulnak. Tudvalévő, hogy az ókorban nem sújtották az 
álmokat ily megvetéssel. A nép alsóbb rétegeiben pedig, 
minden ellenkező tanítás dacára, ma is nagyra becsülik az 
álmot és, mint a régiek, ők is azt hiszik, hogy az álom a jövendőt 
jósolja meg. 

Megvallom, nem érzem szükségét annak, hogy sejtelmes 
feltevésekkel töltsem ki mai tudásunk hézagait és nem is 
leltem mindeddig semmire, ami megerősítené az álom jós- 
természetét; ellenben sok másféle dolgot lehet az álomról 
elmondani, ami szintén eléggé csodálatos. 

Kezdjük azzal, hogy nem minden álom áll oly távol az 
álmodó egyéniségétől; nem mind értelmetlen és zavaros. Ha 
igen fiatal gyermekek álmait, másfél éves koruktól kezdve, figyel- 
münkre méltatjuk, úgy fogjuk találni, hogy azok egészen 
egyszerüek és könnyen megmagyarázhatók. A kis gyermek 
mindig azoknak a vágyaknak a teljesedéséről álmodik, amelyek 
az előző napon ébredtek fel benne, de kielégülést nem leltek. 


Minden különös magyarázóképesség nélkül rá fogunk jönni 
3 

ezen álmok egyszerű megfejtésére, elég, ha. azok után az 
események után tudakozódunk, melyeket a gyermek a "meg- 
előző napon (az álom napján) átélt. A legmegnyugtatóbb 
megoldása az álom talányának az volna, ha a felnőttek álmai 


sem volnának mások, mint a gyermekekéi: olyan vágyak. 


teljesülései, melyek az álom napján merültek fel., 

És valóban így áll a dolog; azokat a nehézségeket, 
melyek e megoldás elé gördülnek, az álmok behatóbb elem- 
zése egyenként eltávolítja az útból. Vegyük mindjárt az első 
és legsúlyosabb ellenvetést, azt, hogy a felnőttek álmainak a 
tartalma többnyire értelmetlen és benne mindent inkább 
találunk, mint vágyteljesülést. A válaszom erre a következő: az 
ilyen álmok el vannak ferdítve; annak a lelki folyamatnak, 
melyből az. álmok kiindultak, eredetileg egész más szavakban 
kellett volna kifejezésre jutnia. Meg kell tehát különböztetniök 
a nyilvánvaló álomtartalmat, amire reggelre kelve elmosó- 
dottan visszaemlékeznek és amit fáradságosan, bár látszólag 
tetszésük szerint, öltöztetnek szavakba, a lappangó álom- 
gondolattól, melyről fel kell tételezniök, hogy az a tudattalan- 
ban leledzett. Ez az álomferdítés ugyanaz . a folyamat, 
mellyel Önök már a hisztériás tünetek keletkezésének vizs- 
gálata közben megismerkedtek és e ferdítés arra is enged 
következtetni, hogy az álom kialakúlásánál a lelki erőknek 
ugyanaz az egymást ellensúlyozó játéka szerepel, mint a 
tünetképződésnél. NA nyilvánvaló álomtartalom elferdített, 
pótló-képződmény, mely a tudattalan  álomgondolatokat 
helyettesíti és ez a ferdítés ellentállásoknak, az én elhárító 
erőinek műve, melyek éber állapotban. teljességgel megaka- 
dályozzák, hogy az elfojtott tudattalan vágyak tudatossá 
legyenek, de melyeknek még alvás közben is van annyi 
erejük, hogy azokat a vágyakat leplezzék, álruhába öltöztessék. 


1 Manifester Trauminhalt. (Ford.) 
? Latenter Traumgedanke. (Ford.) 

Így azután az álmodó ép oly kevéssé érti meg a saját álma 
jelentőségét, mint ahogy a hisztériás nem sejti, mire vonat- 
koznak és mit jelentenek a tünetei. 

Hogy igazán vannak lappangó álomgondolatok s 
azok tényleg úgy viszonylanak a nyilvánvaló álomtartalom- 
hoz, ahogy azt itt leírtam, arról az álmok elemzésénél győ- 
ződhetnek meg, melynek technikája azonos a pszichoanalizi- 
sével. Eközben teljesen el. kell tekinteniök a nyilvánvaló . 
álom elemeinek látszólagos összefüggéseitől és össze kell 
gyűjteniök azokat az ötleteket, amelyek a lélekelemző 
munka szabályai szerint végzett szabad asszociálás útján 
társulnak minden egyes álomrészlethez. Ebből az anyagból 
ép úgy kitalálhatják aztán a lappangó álomgonddlatokat, mint 
a beteg ötleteiből és emlékeiből az ő rejtett komplexu- 
mait. Az "ily módon felkutatott lappangó álomgondolatokból 
azután rögtön kiviláglik, mennyire igazunk volt, mikor a 
felnőttek álmait is a gyermek-álmokra vezettük vissza. Amit 
így az elemzés, mint az álom valódi értelmét, állit a nyilván- 
való álomtartalom helyébe, annak mindig van átlátszó 
értelme, van kapcsolata a megelőző nap éleményeinek benyo- 
másával és mindig kielégítetetlen vágyak teljesülésének 
bizonyul. A nyilvánvaló álomról, ahogy arra reggel vissza- / 
emlékezünk, elemzés után kitünik, hogy az elfojtott vágyak 
leplezett teljesülése. 

A szinthetikus Ölöstástászi egy neme ezek után lehe- 
tővé teszi, hogy bepillantsunk abba a műveletbe is, mely az 
öntudatlan álomgondolatokat a nyilvánvaló álom tartalmává 
ferdítette. Ezt a műveletet ,álom-munkának" nevezzük. És e 
művelet megérdemli, hogy elméleti érdeklődésünk. osztatlanúl 
fordúljon feléje, mert sehol másutt nincs módunkban ily 
közvetlenül tanúlmányozni azokat az eddig nem is sejtett 
lelki folyamatokat, melyek a tudattalanban, vagy helyeseb- 
ben szólva: két különálló pszichikus rendszer között, a 
tudatos és tudattalan között, végbemehetnek. Ezek között az 

újonnan felösmert lelki folyamatok között különösen feltünő 
a sürítés és az eltolás folyamata. Az álommunka csak egyik 
speciális esete annak a hatásnak, melyet külön lelki csopor- 
tosúlások, vagyis a lélek hasadási termékei, gyakorolhatnak 
egymásra és ez a munka minden lényeges részletében azonos 
azzal a ferdítő hatással, mely -az elfojtott komplexumokat, 
balúl sikerült elfojtás esetében, tünetekké változtatja. 

Az álmok elemzése, főleg a saját álmaiké, arról is 
meg fogja Önöket győzni, mily váratlanúl, szinte csodálato- 
san nagy hatást gyakorolnak a korai gyermekévek benyomá- 
sai és éleményei az ember fejlődésére. Az ember álom- 
világában mintegy folytatólagos életet. él a gyermek és 
pedig úgy, hogy megmarad minden sajátsága, megmaradnak 
" vágyrezdülései, még azok is, melyek az élet folyamán haszna- 
vehetetlenekké lettek. Kitéphetetlenűl szilárd gyökereket fog 
verni Önökben az álmok elemzése révén az a tudat, hogy 
az egész más dolgokra hajlamosított gyermekből a fejlődési, 
elfojtási, átszellemítési folyamatok és ellenhatási képződmé- 
nyek! mily hosszú sora fejleszti ki az úgynevezett normális 
embert, a fáradságosan kikiizdött művelődés fentartóját — rész- 
ben annak áldozatát. 

Arra is figyelmessé kell tennem Önöket, hogy. álom- 
elemzés közben kiderítettük, hogy a tudattalan lelki réteg, 
főleg szexuális komplexumok ábrázolására, sokszor veszi 
igénybe a szimbolika egy nemét, mely részben egyénenként 
változó, részben azonban — úgy látszik — azonos azzal a 
jelképességgel, mely, mint gyanítjuk, a mesékben és a 
regevilágban uralkodik. Nem lehetetlen, hogy a néplélek 
ezen alkotásainak is az álomelemzés fogja megadni a 
magyarázatát. 


1 Reaktionsbildungen. Igy nevezi Freud azokat a túlkompenzálási 
folyamatokat, melyekben a kulturellenes ösztönöket azok ellentétének 
túlságba hajtása tartja féken, pl. az erőszakosságot az alázatosság, a 
szexuális féktelenséget a szemérem. (Ford.) 

Végül óvnom kell Önöket attól, hogy megtévesztessék 
magukat attól az ellenvetéstől, mely szerint a szorongásos 
álmok létezése ellenttmondana azon felfogásunknak, mely 
minden álomban vágyteljesülést lát. Nem is szólva arról, 
hogy azok a szorongásos álmok is magyarázatra szorúlnak, 
mielőtt megítélés tárgyai lehetnének, egész általánosságban 
azt felelhetjük erre, hogy a szorongás nem kapcsolódik oly 
magátólértetődően az álomtartalomhoz, mint azok képzelik, 
akik nem ösmerik — és így nem vehetik figyelembe — a 
neurotikus szorongás feltételeit. A szorongás egyike azoknak 
az elhárítási reakcióknak, melyekkel az én túlerőre vergődő 
elfojtott vágyakkal szemben védekezik, nagyon is érthető 
tehát, ha az álomban is fellép olyankor, mikor az álomkép- 
ződés túlságosan azoknak az elfojtott vágyaknak áll a szol- 
gálatába. 

Mint látják, az álom felőli kutatások jogosúltságát eléggé 
igazolnák már azok a felvilágosítások is, amelyeket e kutatások 
révén, imég különben nehezen hozzáférhető dolgokról is 
nyerünk. Mi azonban neurotikusok pszichoanalitikai gyógy- 
kezelésével kapcsolatban jutottunk e vizsgálódásokhoz. Az 
elmondottak alapján könnyen megérthetik, mikép jutunk az 
álommagyarázatok segítségével, ha a beteg ellentállása ezt 
túlságosan meg nem nehezíti, a páciens elrejtett és elfojtott 
vágyainak s az ezektől táplált komplexumoknak megösmeréséhez 
s így áttérhetek a lelki jelenségek egy harmadik csoportjához, 
melynek tanúlmányozása a pszichoanalizis egyik technikai 
eszközévé vált. 

A normális és ideges embereknél egyaránt előfordúló 
apró tévcselekmények ezek, melyekre különben nem igen 
szoktak ügyet vetni. Oly dolgok elfelejtése, amiket tudhat- 
nának és rendszerint tudnak is (pl. tulajdonnevek időleges 
kiesése az emlékezetből), a mindnyájunknál oly gyakran elő- 
fordúló nyelvbotlások, az azzal analog kisiklások olvasás és 
írás közben, ügyetlenkedés valamely ténykedésnél, tárgyak 

elvesztése vagy eltörése stb., csupa olyan dolog, melynek 
lélektani determinánsait különben nem igen keresik s amelyeket 
mint véletlenségeket, mint a szórakozottság, a figyelmetlenség 
és más hasonló feltételek eredményeit, egyszerűen tudomásúl 
vesznek. Ehhez jönnek még azok a cselekedetek és taglejtések, 
melyeket az ember végrehajt, anélkül, hogy egyáltalán tudo- 
mást venne róluk, vagy épen fontosságot tulajdonítana nekik 
lelki életében; ilyenek: a tárgyakkal .való játszadozás, a 
ruházattal, a testrészekkel babrálás, dallamok dúdolása s más 
hasonlók.! Ezek az apró dolgok, a tévcselekmények, úgy, mint 
a tüneti és véletlenségi cselekmények, nem oly jelentéktelenek, 
aminőknek azokat a hallgatólagos megegyezés egy nemével 
tekinteni szokás. I 4 

Ezeknek igenis van értelmük s abból a helyzetből, 
amelyben jelentkeztek, többnyire könnyen és biztosan meg 
is magyarázhatók, amikor is kitűnik, hogy ezek megint csak 
olyan törekvéseknek és szándékoknak adnak kifejezést, 
melyeknek háttérbe szorítva, az illető egyén saját tudata előtt 
rejtve kell maradniok, vagy épen ugyanazokból az elfojtott 
vágyrezdülésekből és komplexumokból fakadnak, melyekkel 
már mint a tünetek forrásaival és az álom alkotó erőivel is 
megösmerkedtünk. Megérdemlik tehát, hogy mint tüneteket 
méltányoljuk őket és figyelembevételük, csakúgy, mint az 
álmoké, a lelki élet valamely rejtett tartalmának felderítéséhez 
vezethet. Ezekkel többnyire legbensőbb titkait árúlja el az 
ember. s hogy épen ezek mutatkoznak oly feltűnő könnyen 
és gyakran még az egészséges embernél is, akinek pedig 
egészben véve jól sikerül elfojtania tudattalan vágyait, 
azt látszólagos  jelentéktelenségüknek és  csekélységüknek 
köszönhetik. Nem csekély azonban az elméleti jelentőségük 
sem, mert bizonyságúl szolgálnak arra, hogy elfojtás és pót- 
képződés az egészség feltételei mellett is előfordúl. 


fiesé 1 Zur Psychopathologie des Alltagslebens, 3. kiadás. 1910. S. Karger, 
erlin. j 

Vehetik észre, hogy a pszichoanalitikust a lelki élet 
determináltságába vetett különösen erős hit jellemzi. . Az ő 
szeme nem lát a pszichikus jelenségek között olyat, ami 
jelentéktelen, önkényes vagy: véletlen volna; :még ott: is 
mindenütt kielégítő indokolást : keres, ahol ezzel a követel- 
ménnyel rendszerint nem lépnek fel; mi több : el van rá készülve, 
hogy ugyanazon egy lelki okozatot föbbszörösen indokoltnak 
találja, holott, a mi — állítólag velünk született — okszerűségi 
igényünket egyetlen pszichikai ok is teljesen kielégíti. 

Ha most végigtekintenek azokon az eszközökön, melyek 
a lelki élet elrejtett, elfelejtett és elfojtott tartalmának felderí- 
tésére rendelkezésünkre állanak; ha méltányolják a páciensek 
szabad eszmetársitással felídézhető ötleteinek, álmaiknak, 
tév- és tüneti cselekményeiknek tanulmányozását; ha ehhez 
még hozzáveszik egyéb jelenségek értékesíthetését is, melyek- 
ről később az , indulat-áttétel" jelszava alatt fogok nehány 
megjegyzést tenni: akkor velem együtt azt a következtést 
fogják levonni, hogy technikai eszközeink elég erősek ma 
már ahhoz, hogy megoldhassák feladatukat, vagyis tudatossá 
tegyék a kórokozó pszichikus anyagot és ez úton elhárítsák 
a pótló-tünetek képződéséből keletkezett bántalmat. Hogy 
ezen gyógyító törekvéseink közben az egészséges és a beteg 
ember lelki életéről való ismereteinket is gazdagítjuk és 
mélyítjük, kétségkivül mint munkáknak különös vonzóerőt és 
érdekességet kölcsönző körülmény fog számításba jönni. 

Nem tudom, hogy technikánkról, melynek fegyvertárát 
íme bemutattam Önöknek, azt a benyomást nyerték-e, hogy 
az felette nehéz. Én úgy vélem, hogy nehézsége egészen 
arányos annak a tárgynak a szövevényességével, mellyel 
meg kell birkóznia. De annyi bizonyos, hogy ez a technika 
nem magától értetődő, hogy azt előbb meg kell tanulni, 
csakúgy, mint a szövettan és a sebészet technikáját. Talán 
csodálkozni fognak, ha közlöm Önökkel, hogy nálunk Európá- 
ban egész sor olyan ember mondott ítéletet a pszichoanalizis- 

ről, akik erről a technikáról mit sem tudnak, azt sohasem 
alkalmazták s azután, mintha csak gúnyolódni akartak volna, 
azt követelték, hogy mi bizonyítsuk be eredményeink helyes- 
ségét. Pedig ezen ellenfeleink között akadnak olyanok is, 
akik egyébként a tudományos gondolkodásmódot kötelezőnek 
ismerik el, akik például egy mikroszkopiai vizsgálat eredmé- 
nyét nem vonnák kétségbe, amiért az a bonctani készítményen 
szabad szemmel nem ösmerhető fel, és nem mondanának 
ítéletet felőle, mielőtt maguk nem vizsgálták meg mikroszkop 
segítségével a tényállást. De a pszichoanalizisnél valóban 
kedvezőtlenébbek is a körülmények arra, hogy azt elösmerjék. 
A pszichoanalízis a lelki világban rejlő elfojtott dolgokat akarja 
tudatossá tenni; ám az, aki ezen eljárás felett ítéletet mond, 
maga is csak ember, kiben ilyen elfojtott tendenciák élnek s 
talán csak fáradságos munkával tarthatók féken. A pszicho- 
analizis tehát a bírálóban ugyanazt az ellentállást kell hogy 
felébressze, amely betegeinknél jelentkezik és mi sem könnyebb, 
mint ezt az ellentállást értelmi elutasítás formájába öltözteni 
és ehhez érveket keresni, még pedig ugyanolyanokat, amilye- 
neket betegeinknél a pszichoanalitikus alapszabály alkalma- 
zásával. szoktunk hatástalanná tenni. Mint betegeinknél, úgy 
ellenfeleinknél is, gyakran igen feltünő az ítélőképesség 
befolyásoltatása, és pedig leszállítása, indulati tényezők által. 
Az öntudat elbizakodottsága, amely pl. az álmot is oly 
lenézően tolja félre, egyike a legerősebb védőszerkezeteknek, 


. melyek bennünk áitalában arra szolgálnak, hogy öntudatlan 


komplexumok felszínre-törését megakadályozzák; és ugyanez 
az oka annak is, hogy oly nehéz az embereket a tudattalan 
lelki világ valóságáról meggyőzni és olyan új dolgokat is 
elfogadtatni velük, amelyek tudatos ismeretvilágukkal ellen- 
tétben állnak. 

Hölgyeim és uraim! Bizonyára tudni óhajtják most 
már, hogy a leírt technikai eszközök segítségével mit derít- 
hettünk ki a neurotikusok kórokozó komplexumai és elfojtott 
vágyai felől. 

Mindenekelőtt a következőt: A pszichoanalíiítikus kutatás 
a betegek kórtüneteit valóban meglepő szabályossággal sze- 
relmi életükben szerzett benyomásokra . vezeti . vissza ;. . azt 
mutatja, hogy a pathogén vágyrezdülések természete erotikus 
részlet-ösztönökével azonos és annak a felvételére kényszerít 
bennünket, hogy a megbetegedéshez vezető befolyások között 
a legnagyobb jelentőséget kell tulajdonítanunk az. . erotika 
terén bekövetkezett zavaroknak, még pedig mindkét nemnél 
egyaránt. 

Tudom, hogy nem szívesen hiszik el ezt az állításomat. 
Még oly kutatók is, kik készségesen követnek lélektani mun- 
káim terén, hajlandók azt hinni, hogy a szexuális mozzanatok 
kórokozó jelentőségét túlbecsülöm és azzal a kérdéssel for- 
dúlnak hozzám, mért ne adhatnának egyéb lelki izgalmak is 
okot az elfojtás és pótképződés leírt jelenségeinek létre- 
jöttéhez. Nos, erre így felelhetek: Nem tudom, mért ne adhat- 
nának rá okot ; nem is volna ez ellen semmi kifogásom; de a 
tapasztalat azt mutatja, hogy ez a hatásuk tényleg nincs 
meg, hogy azok a szexuális mozzanatok hatását legfel- 
jebb ha támogatják, de sohasem pótolják. Ezt a tény- 
állást én egyáltalán nem állítottam fel elméleti követelmény 

gyanánt; az 1895-ben dr. Breuerrel együtt nyilvánosságra 
hozott hisztéria-tanúlmányokban nem is foglaltam még el 
ezt az álláspontot; de kénytelen voltam e véleményt meg- 
alkotni, amint tapasztalataim számban gyarapodtak és a 
dologba mélyebben behatoltak. Uraim! Az Önök soraiban 
helyet foglalnak néhányan legbensőbb barátaim és követőim 
közül, kik elkísértek utamon ide Worcesterbe. Kérdezősköd- 
jenek náluk és azt fogják hallani, hogy a szexuális átiológia 
mértékadó jelentőségéről szóló állítást eleinte mindannyian 
teljes hitetlenséggel fogadták, míg. saját analitikai fáradozásuk 
közben nem kényszerültek e felfogást magukévá tenni. 


A betegek viselkedése nem igen kedvez annak, hogy 


a szóban forgó állítás igazságáról könnyűszerrel  meg- 
győződhessünk. Ahelyett, hogy készségesen tárnák elénk 
felvilágosításaikat nemi életükről, minden lehető módon rejte- 
getni igyekeznek azt. JAz emberek egyáltalán nem őszinték 
nemi dolgokban. Nem mutatják meg nemi életüket a maga 
valóságában, hanem hazugságokból szőtt,. vastag  lepellel 
takarják azt be, mintha zord volna az időjárás a szexualitás 
. világában. És ebben igazuk is van, a mi kulturvilágunkban 
nem kedvez a napsugár és a szabad levegő a nemi tény- 
kedésnek; voltaképen senki közülünk nem leplezheti le 
egyetlen embertársa előtt sem teljes szerelmi életét. 

Csak mikor rájöttek pácienseik arra, hogy az Önök 
gyógykezelésében igazán meg van engedve az otthonos 
kényelem, csak akkor vetik le azt a hazugságleplet, s 
csak akkor jutnak majd Önök is abba a helyzetbe, hogy 
erről a vitás kérdésünkről véleményt alkothassanak. Sajnos, 
az orvosok sincsenek kivéve az alól a szabály alól, . hogy a 
szexuális élet kérdéseiben az ember személyes szempontból 
. foglal állást és közülük is sokan rabjai az álszemérem és 
kéjsóvárgás azon keverékének, mely szexuális téren a legtöbb 
, kulturember" viselkedését dominálja. 

"Most pedig hadd folytassam tapasztalataink közlését. 

A pszichoanalitikus kutatás az esetek egy másik csoportjában 
a tüneteket valóban nem szexuális okokra, hanem banális 
rázkódásokra vezeti vissza. De ezt a megkülönböztetést egy 
más körülmény fosztja meg jelentőségétől. Ugyanis az az 
analitikai munka, amely valamely kóreset alapos felderítésé- 
hez és teljes meggyógyításához szükséges, egyetlenegy esetben 
sem szorítkozik a megbetegedés idejének  éleményeire, 
hanem minden egyes esetben visszanyúlik a beteg serdülő 
korára és korai gyermekségére is, s csak ott akad azokra 
a benyomásokra .és eseményekre, amelyek a későbbi meg- / 
betegedésnek irányt szabtak. Csak a gyermekkori élemények 
adják meg a magyarázatát a későbbi rázkódásokkal szemben 
tanúsított érzékenységnek is s csak, ha ezeket a rendszerint 
elfelejtett emléknyomokat is felderíthetjük és tudatossá tesszük, 
csak akkor tudunk a kórtünettel megbírkózni. És itt ugyan- 
ahhoz az eredményhez jutunk, mint az álom vizsgálatánál ; 
itt is a gyermekkor elpusztíthatatlan, elfojtott vágyrezdülései 
szolgáltatták a tünet kialakulásához szükséges erőt; nélkülük 
a későbbi rázkódások utáni ellenhatások normálisan zajlottak 
volna le. A gyermekkor ezen hatalmas vágyteljesülési törek- 
véseit általában szexuális természetűeknek mondhatjuk. 

De most már azután igazán nem kétkedem benne, hogy 
csodálkozást keltettem Önökben. Hogyan ? Hát van egyáltalán 
gyermeki szexualitás? — fogják Önök kérdezni. És vajjon a 
gyermekkor az életnek nem azon szaka-e, melyet a szexualitás 
hiánya jellemez? Nem, uraim, ez kétségkívül nincs úgy; a 
szexualitás nem bújik be a pubertás idején a gyermekbe olyan 
hirtelen, mint az evangéliumi ördög a sertésekbe. A gyermek- 
nek megvannak a nemi ösztönei és ténykedései kezdettől 
fogva; magával hozza azokat a világra s ezekből alakúl ki, 
nagyon jelentőségteljes, fokozatokban dús fejlődés közben, a 
felnőttek úgynevezett normális nemi élete. 

A véletlen kedvezése folytán épen az Önök sorai közül 
hivatkozhatom egy tanúra, ki állításaim mellett fog vallani. Egy 

dolgózatot mutatok " íme Önöknek, dr. Sanford Bell tollából, 
melyet az , American Journal of Psychology" 1902-ben tett 
közzé. A szerző a Clark University collegiumának tagja, 
ugyanazon egyetemé, melynek falai közt most összegyűltünk. 
A dolgozatban, melynek címe ,A preliminary study on tlie 
emotion of love between the sexes"!, s amely három évvel 
az én ,Drei Abhandlungen zur Sexualtheorie" című munkám 
előtt jelent meg, a szerző ugyanazt mondja, amit ép az imént 
mondtam én Önöknek: The emotion of sex love . . . . does 
not make its appearance for the first time at the period of 
adolescence, as has been thought.? A szerző, mint mi európaiak 
mondanók, amerikaiasan dolgozott; I5évfolyamánnem kevesebb, 
mint 2500 pozitiv megfigyelést gyűjtött össze, ezek közül 
800 a maga észlelése volt. Azokról a jelekről, melyekben 
ez a szerelmesség megnyilatkozik, így ír: The unprejudiced 
mind in observing these manifestations in hundreds of 
couples of children cannot escape referring them to sex 
origin. "The most exacting mind is satisfied when to these 
observations are added the confessions of those who have, 
as children, experienced the emotion to a marked degree of 
intensity, and whose memories of childhood are relatively 
distirict.? De még jobban meg fognak lepődni Önök közül 
azok, kik nem akarnak hinni az infantilis nemi élet létezésében, 
ha azt kéll hallaniok, hogy ezek között a korán szerelmes 
gyerekek között, nem is kevesen, csak három, négy, vagy öt 
évesek voltak. 


! Előzetes közlemény a némek közti szerelmi gerjedelemről. (Ford.) 

2 A nemi szerelem gerjedelme nem az ifjúkor időszakában 
mutatkozik először, mint eddig hitték. (Ford.) 

3 Az elfogulatlan elme, ha e megnyilatkozásokat a gyermekpárok 
százainál figyeli meg, nem térhet ki az elől, hogy ezeket nemi eredetűek- 
nek tartsa. A legkritikusabb elmét is kielégíti ez a feltevés, ha e meg- 
figyelések mellett tekintetbe veszi azoknak a vallomásait is, kik gyerek- 
korukban e gerjedelmet jelentékeny mértékben tapasztalták önmagukon 
s kiknek gyermekkori emlékképei aránylag élesek. (Ford.) 

Nem csodálkoznék rajta, ha honfitársuk ezen  meg- 
figyelései Önök között több hitelre találnának, mint az 
enyéim. Nekem magamnak nemrég szerencsésen sikerült 
egy szorongásban szenvedő öt éves fiúcska analiziséből, 
melyet a saját apja vitt keresztül szakszerűen,! meglehetősen 
teljes képet nyernem a gyermeki szerelmi élet egy korai fej- 
lődési fokának testi ösztöneiről és lelki megnyilatkozásairól. 

Arra is emlékeztethetem Önöket, hogy barátom, dr. C. 
G. Jung, csak néhány órával ezelőtt olvasott fel ugyanezen 
teremben egy még fiatalabb kis leányon tett megfigyelést, 
kinél ugyanazon alkalmi ok hatása alatt, mint az én páciensemnél 


- — egy testvérke születésekor — csaknem ugyanazok az 


érzéki gerjedelmek, vágyak és komplexumok keletkeztek és 
voltak biztosan kitalálhatók. Nem esem tehát kétségbe 
azon, hogy Önök is meg ne barátkozzanak a gyermeki 
szexuálitás eleinte visszataszító gondolatával; dicséretreméltó 
példaként csak E. Bleuler-re, a zürichi pszichiáterre, hivat- 
kozom, ki még csak egynehány év előtt nyilvánosan kijelen- 
tette, hogy ,az én szexuális elméleteimmel szemben hiányzik 
benne a megértés" s azóta a gyermeki szexualitást teljes 
egészében, saját tapasztalatai alapján megerősítette. ? 

Hogy a legtöbb ember, orvosi megfigyelők csakúgy, 
mint mások, a gyermek nemi életéről hallani sem akarnak, 
nagyon is érthető. A kulturnevelés nyomása elfeledtette velük 
a saját infantil nemi ténykedésüket s most már nem 
akarják, hogy az elfojtott dolgokra emlékeztessék őket. Más 
meggyőződés alakulna ki bennük, ha vizsgálataikat az 
önelemzéssel, gyermekkori emlékeik reviziójával és magyará- 
zásával kezdenék. 


1 Analyse der Phobie eines fünfjáhrigen Knaben. Jahrbuch für 
psychoanalytische und psychopathologische Forschungen. I. kötet. 


I. rész 1909. : 
2 Bleuler, Sexuelle Abnormitáten der Kinder. Jahrbuch der 


Schweiz.-Gesellschaft für Schulgesundheitspflege IX. 1908. 

Tegyenek le a kételkedésről és lássanak velem együtt 
a gyermeki nemi élet méltánylásához, a legkoraibb életévek- 
től kezdve. A gyermek nemi élete nagyon összetettnek bizonyúl 
s azt sok, különféle forrásokból eredő összetevőre " lehet 
szétbontani. Mindenekelőtt független még a fajfentartás 
Ellenben arra szolgál, hogy a kellemes érzetek különféle 
fajtáit felébressze, melyeket analógiák és összefüggéseik alap- 
ján a nemi gyönyör! fogalmában foglalhatunk össze. A gyermek 
nemi gyönyörüségének főforrása bizonyos különöseningerlékeny 
testrészek megfelelő izgatódása; ilyenek a száj, végbél és 
húgycső nyílása, de a bőr és más érzékfelületek is. Mint- 
hogy a gyermek szexuális életének ezen első szakában saját 
testében és nem a külvilág tárgyaiban leli a kielégülést, azért 
azt egy Havelock Ellis alkotta kifejezéssel az autoerotizmus 
szakának nevezzük. A testnek a szexuális inger keltésére külö- 
nösen alkalmas részeit pedig erogen zónáknak mondjuk. Az 
egész kis gyermekek ujjszopása jó példa arra, hogyan történik 
valamely erogén zóna autoerotikus kielégülése; már az 
a dr. Lindner nevű budapesti gyermekorvos is, ki először 


méltatta e jelenséget tudományos észlelésre, helyesen kéj- 
kielégülés gyanánt fogta azt fel és kimerítően leírta annak. 


átmeneteit más és magasabbrendű nemi ténykedési formákba.? 


. Ezen életszak egy másik nemi kielégülési módja a genitale 


masturbatórius izgatása, melynek oly nagy jelentősége 
marad a későbbi életkorban is és mellyel sok ember soha- 
sem tud teljesen szakítani. Az autoerotizmus ilyen és ehhez 
hasonló működtetése mellett már igen korán jelentkeznek a 
gyermeknél a nemi kedvnek, vagy ahogy szívesen nevezzük : 
a libidónak azon ösztönrészletei, melyek egy idegen személyt 


választanak tárgyukul. Ezek az ösztönök ellentét-párokban lépnek 


1, Sexuelle Lust." (Ford.) 
2 Jahrbuch für Kinderheilkunde 1879. 

fel, mint cselekvők és mint szenvedők ; e csoport legfontosabb 
képviselőiként  felemlítem itt a  fájdalom-okozásban való 
gyönyörködést (szadizmus), annak szenvedőleges ellenlábasát 
(masochizmus), az aktiv és passziv nézési kedvet, melyek 
elsejéből csak. később ágazik ki a tudni-vágyás, míg az 
utóbbiból a művészi és szinészi mutogatási hajlam fakad. 
A gyermek egyéb nemi ténykedéseiben már a tárgyválasztás 


. szempontja uralkodik, itt már az az idegen személy, kit 


eredetileg az önfentartásra való tekintet tett jelentőségteljessé, 
a fődologgá lesz. A nemek különbsége azonban ebben a 
gyermeki időszakban még nem játszik döntő szerepet; nem 
követnek el tehát igazságtalanságot, ha minden gyermekben 
feltételeznek némi képességet a homoszexuálitásra. 

A gyermeknek ez a zilált és bár tartalomdús, de össze- 
rendezetlen szexuális élete, melyben az egyes ösztönök 
a többitől függetlenül, csak a maguk kedvét igyekeznek 
kielégíteni, később két főirányban összefoglalódik és szerve- 
ződik, úgy, hogy a serdülő kor lezártával az egyén végleges 
nemi jellege többnyire egészen kialakúlt. Egyrészt az egyes 
ösztönök alávetik magukat a genitális zóna uralmának, amivel 
az egész nemi élet a fajfentartás szolgálatába szegődik s a 
részletösztönök  kielégülése csak annyiban marad fontos, 
amennyiben azok a tulajdonképeni nemi aktust előkészítik és 
előmozdítják. Másrészről viszont a tárgyválasztás visszaszorítja 
az autoerotizmust, úgy hogy most már a szerelmi életben a 
nemi ösztön valamennyi komponense a szeretett lényben 
keres kielégülést. De az eredeti ösztönalkatrészek közül nem 
mindegyik jut szerephez a nemi élet ezen végleges kialakulá- 
sánál. Egyes ösztönök még a serdülő kor beállta előtt igen 
erős  elfojtást szenvednek és  kialakúl a szeméremérzet, 
undor és erkölcs, melyek felügyelők módjára őrködnek ezen 
elfojtások biztossága felett. Mikor azután a kamaszkorral együtt 
bekövetkezik a nemi vágyakozások árözöne, akkor a lélek 


említett ellenhatásos vagy  ellentállási képződései azok a 
4 

gátak, melyek ezt az özönt az úgynevezett normalitás medrébe 
kényszerítik és lehetetlenné teszik, hogy az, a már elfojtott 
ösztönöket újból felébressze. Legalaposabban bánik el az 
elfojtás, az ú. n. koprophil, vagyis a váladékkiürítéssel össze- 
függő gyermeki gerjedelmekkel, nemkülönben azzal a rögzítő- 
déssel, mely az embert a primitiv választás tárgyaihoz, illetőleg 
személyeihez fűzi. 

Uraim! Az általános kórtan egy törvénye szerint minden 
fejlődési folyamat, melyet rendes. lefolyásában valami fel- 
tartóztat, lassít vagy gátol, a kóros hajlamosság csiráit hordja 
magában. A nemi működés szövevényes fejlődését illetőleg 15 
áll ez. Nem minden egyénnél megy simán ez a fejlődés és 
ilyenkor vagy rendellenesség jár a nyomában, vagy a hajla- 
mosság arra, hogy az egyén később visszafejlődés (regressio) 
útján megbetegedjék.  Megtörténhetik, hogy nem minden 
részletösztön veti alá magát a genitalis zóna uralmának; az 
ilyen, függetlenségét megtartó ösztön azután nem más, mint 
az, amit perverziónak szoktunk nevezni; a perverzió a normális 
nemi cél helyett a saját külön célját tudja érvényesíteni. 
Mint már említettem, az is igen gyakran előfordul, hogy az 
autoerotizmust nem sikerül valakinek végkép leküzdeni, amiről 
később a legkülönfélébb következményes zavarok tesznek 
bizonyságot. Megtörténhetik, hogy a két nemnek kezdetben 
való egyenlőértéküsége marad meg; ennek a felnőtt korban 
homoszexuális ténykedésre való hajlandóság lehet a követ- 
kezménye, mely adott viszonyok között kizárólagos hason- 
neműséggé! fokozódhat. A zavarok ezen sora megfelel a 
szexuális működés közvetlen fejlődési gátlásainak ; ide tartoz- 
nak: a perverziók és a nemi életnek épen nem ritka általános 
infantilizmusa. 

A neurozisra való hajlamosságot más úton lehet a 
nemi fejlődés megzavartatásából leszármaztatni. A neurózisok 


1 Homoszexualitás. (Ford.) 

úgy viszonylanak a perverziókhoz, mint a negativum a 
pozitivumhoz; bennük a komplexumok alapjai és a tünetek 
formálói gyanánt ugyanazokat az ösztönrészleteket lelhetjük 
fel, mint a perverzióknál, csakhogy itt a tudattalanból ható 
erők alakjában; vagyis ezek az ösztönök el lettek fojtva, de 
az elfojtás dacára a tudattalanból tovább is érvényesülnek. 
A pszichoanalizis kimutatta, hogy ezen ösztönöknek igen 
zsenge korban történő túlerős nyilvánulása a részleges rög- 
zítődés egy neméhez vezet, ami a nemi működés szerkezetében 
sebezhető pontot teremt. Ha azután a normális nemi tevé- 
kenység működtetése érettebb korban akadályba ütközik, 
akkor a fejlődési időszakban létesített elfojtás ép azokon a 
pontokon fogja felmondani a szolgálatot, amelyeken az 
infantilis rögzítődés létrejött volt. 

Ez ellen Önök talán azt az ellenvetést fogják felhozni, 
hogy hiszen mindez nem is szexualitás; hogy én ezt a szót 
sokkal tágabb értelemben használom, mint amilyenben azt 
alkalmazni szokták. Ebben szivesen igazat adok Önöknek. 
De még ezután is kérdéses marad, vajjon nem Önök 
használják-e azt a szót túlságosan szűk értelemben, mikor 
azzal csak a fajfentartás területére szorítkoznak. Ezzel 
elszalasztják az alkalmat a perverziók megértésére, a perverziók, 
a neurozis és a rendes nemi élet összefüggésének felismerésére 
és önkényt lemondanak arról, hogy a gyermek testi és lelki 
szerelmi életének könnyen észlelhető kezdeti szakát valódi 
jelentőségében megismerhessék. De bármikép szóljon e 
szóhasználat feletti ítéletük, ne feledkezzenek meg arról, hogy a 
pszichoanalitikus a szexualitást ama teljesebb értelemben fogja 
fel, melyhez őt a gyermeki nemi élet méltánylása juttatta. 

Térjünk most még egyszer vissza a gyermek nemi fejlő- 
déséhez. Itt pótlólag egyet-mást el kell még mondanunk 
mert figyelmünket eddig a nemi életnek irikább csak testi, 
mint lelki nyílvánulásaira irányitottuk. A gyermek kezdetleges 


tárgy-megválasztása, melyet tehetetlensége magyaráz, nagyobb 

figyelmet érdemel. Ez a tárgy kezdetben az ápolásával foglal- 
kozók személye, azonban csakhamar elfedi ezt az az érdeklő- 
dés, mellyel a gyermek szülei felé fordul. Agyermeknek szüleihez 
való viszonya, mint azt a gyermekek közvetlen megfigyelése 
és a felnőttek elemző vizsgálata egyértelmüleg kimutatja, egy- 
általán nincs hijával a szexuális velerezgés elemeinek. A gyermek 
mindkét szülőjét, de különösen az egyiket, erotikus vágyainak 
tárgyáúl veszi. Erre többnyire maguktól a szülőktől nyerik az 
irányítást, kiknek gyengédsége a szexuális ténykedés leg- 
kifejezettebb jeleit mutatja, ha gátlások eredeti céljaitól el is 
térítik azt. Az apa rendszerint jobban szereti a leányát, az 
anya a fiát; erre a gyermek úgy reagál, hogy, ha fiú, 
az apja, ha lány, az anyja helyébe kivánkozik. Azok az érzel- 
mek, melyek a szülők és gyermekek ezen viszonyában, majd 
ennek mintájára a testvérek egymás közötti viszonylatában 
felébrednek, nemcsak pozitiv — vagyis gyöngéd —, hanem 
negativ, ellenséges természetüek is szoktak lenni. Az így 
kialakúlt komplexum korai elfojtásra van ítélve, de a tudattalan- 
ból is igen nagy és igen tartós hatást fejt ki. — Kifejezést 
adhatunk annak a feltevésünknek, hogy ez a komplexum, 
kiágazódásaival együtt, minden neurozisnak a magva, tengelye 
(tengely-komplexuma)! és ez jogossá teszi azt a várakozásunkat, 


9 9 hogy annak érvényesülését a lelki élet más területein is fel- 


ú8 ismerhetjük. Az Oedipus királyról szóló hitrege, melynek 
hőse apját megöli és anyját veszi feleségül, még csak- 
" nem változatlan megnyílatkozása annak a gyermeki kiván- 
ságnak, melynek később a vérrokonsági korlát? áthághatat- 
lanúl útját állja. S/akespeare drámai költeménye, Hamlet, 
bár jobban leplezve, ugyanezen vérrokonsági komplexum alap- 
ján épült fel. 

Azon időtájt, mikor a gyermekekben a még el nem fojtott 


! Kernkomplex (Ford.) 
: Inzestschranke. (Ford.) 

tengelykomplexum uralkodik, az értelmi tevékenységnek egy 
jelentős része áll a nemi érdeklődés szolgálatába. Kutatni 
kezdi, hogyan lesz a gyerek és a felnőtteknek sejtelme sincs 
róla, hogy azon jelek alapján, melyeket nem titkolhatnak el 
előtte, mennyi sokat talál ki a gyermek az igazságból, 

Többnyire egy új testvér, új vetélytárs születése révén 
fenyegető materiális veszély kelti fel a gyermek kutató kedvét. 
A benne magában élő részlet-ösztönök irányítása szerint, 
egész sorát alkotja meg az ,infantil nemi elméleteknek" 
páldául azt, hogy mindkét nemnél egyforma nemi szerveket 
tételez fel, hogy a gyermekeket evés útján fogantatja és a 
végbélen át születi meg és hogy a nemek érintkezését ellen- 
ségeskedő cselekménynek, valami bírkózás-félének tekinti. 
De épen nemi alkatának éretlensége és az az ür, mely 
ismeretkörében a női szülőcsatorna elrejtett helyzete folytán 
kitöltetlenül marad, arra kényszerítik a búvárkodó gyermeket, 
hogy e terméketlen munkáját abbahagyja. Maga ez a gyer- 
meki búvárkodás, valamint az általa termelt infantilis nemi 
elméletek, döntő befolyást gyakorolnak a gyermek jellemének 
kialakulására s a később nála esetleg fellépő neurotikus meg- 
betegedés tartalmára. 

Elkerülhetetlen és teljesen normális dolog, hogy a 
gyermek szüleit válassza első szerelme tárgyául. De nem szabad, 
hogy szerelmi vágya ezen első objektumokhoz maradjon 
rögzítve; elég, ha azokat később csak példányképeiül veszi, 
és a végleges tárgyválasztás idején a libidót más, idegen 
személyekre viszi át. Ki nem kerülhető feladat ezek szerint, 
hogy a gyermeki vágy elválasztassék és eltávolodjék a szülőktől, 
mert különben az ifjú egyén társadalmi alkalmasságát 
fenyegeti veszély. Abban az időszakban, amelyben az elfojtás 
a szexualitás részletösztöneinek kimustrálásán dolgozik, vala- 
mint később, mikor a szülői befolyás lazítása volna napi- 
renden, amely befolyás azon elfojtási munka javarészéhez az 
indítékot szolgáltatta: nagy feladatok háramlanak a nevelésre, 


melyeket ezidőszerint bizony nem mindig értelmesen és 
7 kifogástalanul oldanak meg. 
k . — Uraim! Nehogy azt véljék, hogy ezen elmélkedéseink 
k a nemi életről és a gyermek pszichoszexualitásának fejlődé- 


JA sétől túságos messzire kalandoztak a lélekelemzéstől és az 
"88 ideges zavarok gyógyításának feladatától. Ha úgy tetszik, 
B bátran nevezhetik a pszichoanalizist folytatólagos nevelésnek, 
9 x 1 mely a gyermekkor maradványainak leküzdésére tanít. 

Hölgyeim és uraim! Az infantil nemi élet felderítése és 
a neurotikus tünetek visszavezetése erotikus ösztönrészletekre 
nehány új és váratlan formulához segített bennünket a 
neurotikus megbetegedések mibenlétét és a bennük megnyil- 
vánuló célzatokat illetőleg. 

Látjuk, hogy az ember akkor betegszik meg, ha külső 
akadályok vagy "a belső alkalmazkodási képesség hiánya 
folytán erotikus szükségleteinek valóságos kielégítése lehetet- 
lenné válik. Látjuk, hogy ő a betegségben keres menedéket, 
hogy annak segítségével az elérhetetlen helyett legalább pótló 
kielégüléshez jusson.  Rájövünk, hogy a beteges tünetek az 
illető egyén nemi tevékenységének egy részét, vagy épen 
egész nemi életét magukban foglalják és a realitástól való 
elfordúlásban látjuk a betegség főtörekvését és legnagyobb 
kártékonyságát. Sejtjük, hogy betegeink ellentállása a gyógyú- 
lással szemben nem egyszerű dolog, hanem több inditékból van 
összetéve. Nemcsak a beteg énje tiltakozik. az ellen, hogy meg- 
szűntessék azon elfojtásokat, melyek segítségével alkati kezdet- 
legességein felülemelkedett, hanem maguk a nemi ösztönök 
sem hajlandók lemondani a pótló-kielégülésmódokról, míg 
meg nem bizonyosodtak a felől, hogy a realitás valami jobbat 
ad értük cserébe. 

Ez a menekvés a ki nem elégítő valóságból abba a 
világba, melyet biologiai kártékonysága miatt betegség- 
nek nevezünk, de amely a betegnek némi közvetlen kéj- 

kielégülési nyereséget is hoz, visszafejlődés (regresszió) útján 
történik; a nemi élet visszatér fejlődésének egy régebbi, 
olyan rétegéhez, mely annakidején nem volt híjával a kielégülés- 
nek. Ez a regresszió látszólag kettős: időbeli, amennyiben a 
libido, az erotikus igény, korábbi időben átélt fejlődési fokokhoz 
tér vissza és formai, amennyiben ezen szükséglet megnyilat- 
kozásánál az eredeti és kezdetleges lelki  kifejezésmódok 
alkalmazódnak. De a regressió mindkét formája közös cél, 
a gyermekkor felé irányúl és egy pontban találkozik, amennyiben 
a nemi életnek infantilis állapotát eleveníti meg. 

Minél mélyebben behatolnak majd az ideges megbetege- 
dések kór-oktanába, annál tisztábban fogják látni az össze- 
függést a neurózisok, és az ember lelki életének egyéb, akár 
legértékesebb alkotásai között is. Eszükbe fog jutni, hogy 
minket, akikkel szemben a művelődés oly nagy igényeket 
támaszt s akikre a belső elfojtások oly erővel nehezednek, a való- 
ság általában nem elégít ki s ezért képzeletvilágot építünk fel, 
melyben jól esik a realitás hiányait vágyteljesítő képekkel 
fedni be. . Ezek a fantáziák igen sokat visszatükröztetnek az 
egyes egyéniség alkati mivoltából, de a való élet elfoj- 
tott gerjedelmeiből is. Erélyes és sikerdús az az ember, 
akinek sikerül munkásságával vágyfantáziáit megvalósítani. 
Akinek ez, a külvilág ellentállása vagy saját gyengesége miatt 
nem sikerül, az elfordúl a realitástól, az ilyen egyén az őt 
jobban kielégítő képzeletvilágba vonúl vissza, melynek tar- 
talmát. aztán, megbetegedés esetén, tünetekké formálja át. 
Bizonyos kedvező feltétlek mellett van azonban egy lehetőség 
arra, hogy ezektől a képzelődésektől egy más úton vissza- 
térjen a realitáshoz, ahelyett, hogy az infantilis rétegbe való 
visszafejlődés útján attól tartósan elidegenedjék. Ha valaki, 
aki a realitással összeütközésbe jutott, meg van áldva a lélek- 
tanilag még talányos művészi tehetséggel, akkor módjában 
áll képzelődéseit tünetek helyett művészi alkotásokká változ- 
tatni át; ez által megmenekül a neurotikus ember balsor- 

sától és ezen a kerülő úton visszanyerheti kapcsolatát a 
realitással. 

Ahol azonban a valóságok világa elleni lázongás mellől 
hiányzik vagy csak tökéletlenül van meg ez az értékes adomány, 
ott szinte elkerülhetetlen, hogy a libidó ugyanazon az úton, 
amelyen a fantáziák keletkeztek, visszafejlődés útján a gyermeki 
vágyakat újra fel ne élessze s ezzel neurózist ne idézzen elő. A 
neurózis napjainkban a kolostorok helyét pótolja, melyekbe 
szintén oly egyének vonúltak vissza, akik az életben csalódtak 
vagy akik az életre gyöngéknek bizonyúltak. 

Hadd iktassam ide azt a főeredményt, melyhez az 
idegesek lélekelemző vizsgálata révén jutottunk, t. i., hogy a 
neurózisoknak nincsen sajátos, csak reájuk jellegző lelki 
tartalma, vagyis nincs bennük semmi olyan, ami az egész- 
séges emberből teljesen hiányoznék ; avagy, hogy C. G. Jung 
szavaival éljünk: az idegesek azokba a komplexumokba 
betegszenek bele, melyekkel mi egészségesek is küzködünk. 
Mennyiségi viszonyoktól, az egymással bírkózó erők viszony- 
latától függ, hogy e küzdelem végeredménye egészség, 
neurózis, vagy ellensúlyozó túlbuzgóság lesz-e. 

Hölgyeim és uraim! Még hátra van, hogy közöljem 
Önökkel azon legfontosabb tapasztalatunkat, mely a neurózisok 
nemi mozgató erőire vonatkozó feltevésünket megerősíti. Vala- 
hány idegbeteget lélekelemzéssel gyógykezelünk, mindegyiknél 
fellép az úgynevezett indulat-áttétel? meglepő jelensége, ami 
abban áll, hogy a beteg orvosával szemben oly mértékben 
tanusít gyengéd, de igen gyakran ellenségeskedéssel kevert 
érzületet, melynek reális alapja nincs s amely érzületeket, 
mint azt fellépésüknek minden apró részlete bizonyítja, a 
beteg régi és öntüdatlanná lett fantáziájából, vágyaiból kell 
leszármaztatni. Érzelemvilágának azon részét, melyet már 


1 L. Otto Rank : Der Künstler. H. Heller, Wien 1907. 
2 Übertragung. (Ford.) 

nem tud emlékezetébe visszaidézni, a beteg orvosához való 
viszonylatában éli át újra s csak ez az , indulat-áttételes" újra- 
átélés győzi őt meg ezen " öntudatlan nemi gerjedelmek léte- 


zéséről és azok hatalmáról. A tünetek, melyek — hogy vegy- 


tani hasonlattal éljünk — korábbi (legszélesebb értelemben 
vett) szerelmi élemények csapadékai, újból csak az áttétel 
éleményének emelkedett  hőmérsékében lesznek oldhatóvá 
és másfajta lelki termékekké átalakíthatóvá. Ennél a reak- 
ciónál az orvos, Ferenczi S.? kitünő. mondása szerint, egy 
katalitikus fermentum szerepét játsza, mely a folyamat közben 
felszabaduló indulatokat magához köti. Az indulattétel tanúl- 
mányozása a hipnotikus szuggesztio megértésének is megadja 
a kulcsát. A hipnózis, melyet eredetileg betegeink tudattalan 
lelki életének felderítésénél technikai eszközül vettünk igénybe, 
akkor a gyógyítást támogatta ugyan, de  akadályozónak 
bizonyúlt a tényállás tudományos megismerésére irányuló 
törekvésben; a lelki ellentállást egy bizonyos területről 
elhárította, de ennek határain a gátlást áthághatatlan sánccá 
tornyosította fel. Egyébiránt ne higyjék, hogy az indulatáttételt, 
melyről itt, sajnos, csak keveset mondhatok el Önöknek, a 
lélekelemző befolyása ídézi elő. Ember és ember közötti 
minden viszonylatban s így minden beteg és orvosa között 
önként jön létre ez a folyamat és ez adja tulajdonképeni magya- 
rázatát az idegbetegeknél minden más úton elért gyógyító 
sikereknek is, és annál erősebben érvényesül, minél kevésbbé 
sejtik létezését. A pszichoanalizis tehát nem teremti az indu- 
latáttételt, hanem csak leleplezi azt a tudat előtt és felhasz- 
nálja arra, hogy a lelki folyamatokat az elérni kívánt cél 
felé terelje. Mielőtt azonban az  indulatáttétel tárgyalását 
megszakítanám, ki kell emelnem, hogy ez a jelenség nemcsak 
abból a szempontból jelentőségteljes, hogy a betegre, hanem 


3 S. Ferenczi, Introjektion und  Übertragung. Jahrb. f. psychoanal. 
u. psychopat. Forschungen, I. 2. 1909. 

abból is, hogy az orvosra meggyőzően hat. Tudom, hogy 
valamennyi követőm csak az indulatáttétel körül szerzett 
tapasztalatai útján győződött meg arról, hogy helyes dolgokat 
állítottam a neurózisok keletkezésmódjáról; nagyon is meg- 
értem tehát, hogy nem alakúlhatott ki ily határozott véle- 
ménye senkinek, ki maga nem végzett pszichoanaliziseket; 
tehát nem is észlelhette közvetlenül az indulattétel hatásait. 

Hölgyeim és uraim! Nézetem szerint az értelem részé- 
ről kétféle jelentősebb akadály gördül a pszichoanalitikus 
gondolatmenetek elösmerése elé; egyfelől az a szokatlanúl 
szigorú és kivételt nem ismerő determináltság, mellyel az 
analizis a lelki életben számol, másfelől a tájékozatlanság 
azon sajátosságok felől, melyek a tudattalan lelki folyama- 
tokat az előttünk ösmeretes tudatosaktól megkülönböztetik. 
A leggyakoribb ellentállási érvek egyike — betegeknél úgy, 
mint egészségeseknél — az utóbb említett tájékozatlanságra 
vezethető vissza. Félnek tőle, hogy a pszichoanalizis kárt 
okozhat, visszariadnak attól, hogy az elfojtott szexuális ösztö- 
nöket a betegben tudatossá tegyék, mintha azzal együtt 
járna az a veszedelem, hogy ezek azután benne a. maga- 
sabb erkölcsi törekvéseket legyűrhetik és őt művelődésbeli 
vivmányaitól megfoszthatják. Nem tagadják, hogy a beteg 
lelki életében vannak sebzett helyek, de irtóznak tőle, hogy 
ahhoz hozzáérjenek, nehogy még fokozzák a szenvedéseit. 
Kiméletesebb dolog persze, ha a sérült helyet nem érinti az 
olyan, aki a hozzányulásával csak annyit tud elérni, hogy 
fájdalmat okoz. De tudvalevőleg a sebészt sem riasztja vissza 
ez az érv attól, hogy a betegség gócát megvizsgálja s azt 
kezelésbe vegye, ha beavatkozásától tartós gyógyúlást remél. 
. Senkinek sem jut már eszébe, hogy olyankor is az orvosnak 
vesse szemére a vizsgálat közben esetleg elkerülhetetlen 
fájdalmakat, vagy a műtét utáni reakciós jelenségeket, amikor 
a beavatkozás célhoz vezetett s a beteg múló rosszabbodás 
árán állapotának tartós javulását vásárolta meg. Ugyanilyenek 


60 


a viszonyok a pszichoanalitikus munkájánál; neki is szabad 
. igénybe vennie azokat a jogokat, melyeket a sebész gyako- 
rolhat; ha ért a lélekelemzés technikájához, akkor hasonlít- 
hatatlanul kisebb fájdalmat ró gyógykezelésével a betegre, 
mint a sebész szokott, úgy, hogy az az alapbaj súlyossága 
mellett szóba sem jöhet. Az a rettegés pedig, hogy az elfojtás 
alól félszabadúlt ösztönök szétrombolják a kulturális jellemet, 
teljesen alaptalan; csak az aggodalmaskodhat így, aki nem 
veszi tekintetbe, amit pedig tapasztalatainkból határozottan 
megállapíthattunk, azt, hogy a vágygerjedelem, ha egyszer 
annak elfojtása meglazúlt, sokkal erősebben nyilvánúl meg 
áddig, míg öntudatlan, mint ha tudatossá lesz, úgy, hogy a 
tudatrahozás azt csak gyengítheti. A tudattalanban - rejlő 
vágy befolyásolhatatlan, minden ellenkező irányú törekvéstől 
független, míg arra a vágyra, mely tudatos, minden, ami 
szintén tudatos, de vele ellenkezik, gátlólag hat. Tehát a 
pszichoanalitikus munka, minthogy az eredménytelen elfojtás 
helyébe megbízhatóbb lelki mechanizmust állít, valósággal a 
legmagasabb és legértékesebb művelődési törekvéseket szolgálja. 

De mi lehet egyáltalán a sorsa a pszichoanalizis felde- 
rítette . tudattalan vágyaknak, s mily úton-módon tudjuk 
azokat az egyén életére ártalmatlanokká tenni? Ilyen út 
többféle van. Leggyakrabban úgy végződik a dolog, hogy e 
vágyakat a velük szembeszálló értékesebb irányzatok lelki 
működése közömbösíti. Az elfojtás helyét alapos megfonto- 
lásokon felépült elítélés foglalja el. S ez azért lehetséges, 
mert legnagyobbrészt csak az én korábbi fejlődési szakainak 
utókövetkezményeit kell az útból elhárítanunk. Az egyén 


annak idején csak azért fojtotta el a hasznavehetetlen ösztönt, — 


mert akkor maga is gyenge és tökéletlen szervezetű volt; 
később, érett és erős korában, kifogástalanul uralkodhatik 
azon veszedelmes indulatok felett. A lélekelemző munka 
másik eredménye az lehet, hogy a felderített öntudatlan 
ösztönök most már azon célszerű irányzatok szolgálatába 

állítnatók, melyek zavartalan fejlődés mellett már előbb is 
elérhetők lettek volna. Egyáltalán nem áll ugyanis az, mintha 
az infantilis vágygerjedelmek kiírtása volna a fejlődés eszményi 
végcélja. A neurotikus eszmének elfojtása révén sok oly 
erőforrás kiapad, melyek a jellem kialakulásánál és az 
életben való érvényesüűlésnél hasznosak lettek volna. Ösmerjük 
azonban a fejlődésnek egy sokkal célirányosabb folyamatát, 
az úgynevezett átszellemitést", mely a gyermekes vágygerje- 
dések erejét nem fojtja el, hanem értékesíteni is tudja olykép, 
hogy az ösztönrészleteket magasabb rendű, nem is okvetlenül 
szexuális célok felé irányítja. És a nemi ösztön alkotó erői. 
kiválóan fel vannak ruházva azzal a képességgel, hogy erede- 
tileg szexuális céljaikat tőlük távolabb eső és a társadalomra 
hasznos célokkal cseréljék fel. Valószínű, hogy az ebből a 
formából nyert segítőerők képesítik csak a lelki életet arra, 
hogy legmagasabb kultur-eredményeket létrehozza. A korai 
elfojtás kizárja az elfojtott ösztön átszellemítésének lehetőségét ; 
ha az elfojtás megszűnik, ismét megnyílik az átszellemítéshez 
vezető út. 

Múlhatatlan, hogy a lélekelemző munkánál elérhető 
végeredmények közül a harmadikat is szemügyre vegyük. Az 
elfojtott vágygerjedelem egy részének joga van közvetlen 
kielégülésre és kell is, hogy. azt az életben megtalálja. A 
művelődés nagy igényei túlságosan megnehezítik a legtöbb 
ember életét, ez által előmozdítják azok elfordúlását a való 
élettől és neurózisok keletkezéséhez vezetnek, anélkül, hogy 
a nemi elfojtás ily túlságbavitelével megfelelő kulturális 
nyereséget érnének el. Nem kellene oly fenhéjázóknak lennünk, 
hogy természetünknek eredetileg állati mivoltát teljesen elha- 
nyagoljuk s arról sem szabad megfeledkeznünk, hogy a 
művelődés céljai között joggal helyet követel az egyes egyén 
boldogságának lehető biztosítása is. A nemi ösztön összetevő 
erőinek formálhatósága, mely azok átszellemíthetőségében 


1 Sublimierung. (Ford.) 

nyilvánúl, könnyen arra csábít, hogy annak mind messzebb 
menő átszellemítésével mind nagyobb művelődési eredmé- 
nyeket igyekezzünk elérni. De aminthogy számolnunk kell 
azzal, hogy a gépeinknél felhasznált hőmennyiségnek legfeljebb 
egy töredékét változtathatjuk át erőművi munkává, úgy arról 
a törekvésről is le kellene mondanunk, hogy a nemi ösztön 
energiamennyiségének egészét eltereljük eredeti céljaitól. Ez 
nem is sikerülhet nekünk, mert a nemiség túlságba vitt 
megszorítása szükségképen maga után vonja a rablógazdál- 
kodás káros következményeit. 

Nem tudom, nem vennék-e merészségnek tőlem, ha 
egy intelemmel fejezném be előadásaimat. Ezért csak indirekt 
módon adok kifejezést egy meggyőződésemnek, olykép, hogy 
egy régi tréfás mesét mondok el, amelyből azután maguk von- 
hatják le a tanúlságot. A német literaturában szerepel egy 
Schilda nevű városka, melynek lakóiról mindenféle ravasz- 
ságot regél a fáma. Egyebek közt azt mondják, hogy volt a 
schildai polgároknak egy lovuk, melynek erőbírásával nagyon 
meg voltak elégedve s csak az az egy kifogásuk volt ellene, 
hogy oly sok drága zabot fogyaszt. Elhatározták, hogy, kimé- 
letesen bár, de leszoktatják erről a hibájáról, még pedig úgy, 
hogy mindennap egy pár szemmel kevesebbet adnak neki 
enni, amíg meg nem szokja, hogy az evéstől teljesen tartóz- 
kodjék. Egy darabig kitünően ment a dolog, úgy hogy a 
ló már csak egy szem zabot kapott és másnap lett volna a 
napja hogy végre minden koszt nélkül dolgozzék. De 
reggelre az engedetlen állat megdöglött; a schildai polgárok 


! még ma sem értik, mi volt kimúlásának oka. 


Nekünk azonban legyen bátorságunk bevallani, hogy 
bizony az a szegény állat éhenhalt és hogyha a lónak 
lassanként az egész zabját elvesszük, nem kívánhatjuk, hogy 
még dolgozzon is: 


Köszönöm, hogy meghívtak s hogy figyelemmel hall- 
gattak végig. 


